hotchpotch/miracl-hf-unified huggingface dataset:
తిరువీర్
తిరువీర్ (జననం. జూలై 23) తెలంగాణ రాష్ట్రానికి చెందిన రంగస్థల నటుడు, దర్శకుడు మరియు చలనచిత్ర నటుడు.
తిరువీర్ 1988, జూలై 23న వెంకట్ రెడ్డి, వీరమ్మ దంపతులకు తెలంగాణ రాష్ట్రం, మహబూబ్ నగర్ జిల్లా మామిడిపల్లిలో జన్మించాడు.
హైదరాబాద్ లోని తెలుగు విశ్వవిద్యాలయం రంగస్థల కళలశాఖలో ఎం.పి.ఎ. పూర్తిచేశాడు.
టాక్స్ ఫ్రీ, జూ స్టొరీ, లా ఒక్కింతయు లేదు, కిషోర్ శాంతభాయ్ కాలే, న్యూ భారత్ కేఫ్, బర్బరీకుడు, ఎకనామిక్ హిట్ మాన్, ఆంటిగని, కాయితం పులి, కళ్యాణి, వర్ణ నిర్మూలన సిద్ధాతం, దావత్ మొదలైనవి
అమ్మ చెప్పిన కథ, నా వల్ల కాదు, దావత్, ఏ మాన్ విత్ ఏ లంప్ మొదలైనవి.తిరువీర్, తెలుగు నాటకరంగంలో కృషి చేస్తున్న యువతలో కొంతమంది మిత్రులతో కలిసి 2014, మార్చి 20న హైదరాబాద్ అబిడ్స్ లోని గోల్డెన్ త్రెషోల్డ్లో అమ్మ చెప్పిన కథ అనే నాటిక ప్రదర్శనతో పాప్‌కార్న్ థియేటర్ను ప్రారంభించారు. పాప్‌కార్న్ థియేటర్ ద్వారా చిన్నారులను, యువతను నాటకరంగంవైపు ఆకర్షించే ప్రయత్నం చేస్తున్నారు.
మొదట్లో టీవీల్లో వచ్చే అనువాద చిత్రాలకు, ధారావాహికలకు అనువాద కళాకారుడిగా పనిచేశాడు. ప్రస్తుతం జీ తెలుగు ఛానల్ లో శనివారం రాత్రి వచ్చే పిల్లల నాటకాల ప్రోగ్రాం డ్రామా జూనియర్స్ కు పనిచేస్తున్నాడు.
రంగస్థల నటుడు, రచయిత, దర్శకుడు మరియు సినిమా దర్శకుడైన ఖాజా పాషా దర్శకత్వంలో వెన్నెల కిషోర్ హీరోగా వచ్చిన D/O వర్మ చిత్రంలోని పిల్లాడికి నటనలో శిక్షణ ఇస్తూ, అదే చిత్రానికి సహాయ దర్శకుడిగా తెలుగు సినిమారంగంలోకి అడుగుపెట్టాడు.
అతల కుతల పాతాళం, కలర్స్, కుమార సంభవం, సోడాబుడ్డి భాస్కర్, ఆయుధం మొదలైన లఘు చిత్రాలలో నటించాడు.
హైదరాబాద్ లోని రెయిన్ బో ఎఫ్.ఎం (101.9) లో ఆరు నెలలపాటు ఆర్జేగా పనిచేశాడు. రేడియో నాటకాలలో కూడా పాల్గొన్నాడు.
దివ్య దర్శిని(నటి)
దివ్యదర్శిని తమిళనాడులోని చెన్నైకు చెందిన ప్రముఖ భారతీయ టీవీ వ్యాఖ్యాత, నటి. మొట్టమొదట ఆమె నటిగా తెరంగేట్రం చేసింది. టివిల్లో నటించే ముందు కమల్ హాసన్ నిర్మించిన దమయంతి(2003)  సినిమాలో మొదటి సారి  సహాయ నటిగా నటించింది దివ్యదర్శిని.  రాడాన్ నిర్మాణ సంస్థ నిర్మించిన సెల్వి, అరసి సీరియళ్ళలో ఆమె నటన ప్రేక్షకుల ప్రశంసలు పొందింది. 2007 నుంచి విజయ్ టివిలో చాలా షోలకు ఆమె వ్యాఖ్యాతగా వ్యవహరించింది. 2014నుంచి ఆమె స్వంత  షో కాఫీ విత్ డిడి ప్రారంభించి, విజయవంతంగా నిర్వహిస్తోంది.
దివ్యదర్శిని 17 ఫిబ్రవరి 1985న జన్మించింది. ఆమె 18వ ఏట 1995లో టివి వ్యాఖ్యాతగా కెరీర్ ప్రారంభించింది. విజయ్ టివి నిర్వహించిన ఉంగల్ తీర్పు షోలో చైల్డ్ యాంకర్ గా ఎంపికైంది.  కె.బాలచందర్ దర్శకత్వం వహించిన, రాజ్ టివిలో ప్రసారమైన రెక్కై కట్టియ మనసు సీరియల్ లో  ఆమె నటించిన పాత్రకు ప్రశంసలు అందుకొంది. ఈ పాత్రతో ఆమెకు  వరసుగా అవకాశాలు వచ్చాయి.
హేరీ ఫ్రాగ్‌
హేరీ ఫ్రాగ్‌ అనునది ఒక రకమైన కప్ప. ఇది చూడటానికి విచిత్రంగా ఒళ్లంతా వెంట్రుకలు...చిత్రమైన రూపుతో ఉంటుంది.
మౌస్‌ డీర్‌
మౌస్‌ డీర్‌ లేదా చెవ్రోటేన్‌ అనునది ఒక రకమైన బుల్లి జింక. చెవ్రోటేన్‌ అంటే ఫ్రెంచి భాషలో చిన్న మేక అని అర్థం. ఇది గుండ్రని దేహంతో చిన్న చిన్న కాళ్లతో ఉంటుంది.
వెంకీ
వెంకీ 2004లో శ్రీను వైట్ల దర్శకత్వంలో విడుదలైన సినిమా. ఇందులో రవితేజ, స్నేహ ప్రధాన పాత్రధారులు. దేవి శ్రీ ప్రసాద్ సంగీతాన్నందించాడు.
వైజాగ్, సీతంపేట కు చెందిన వెంకటేశ్వరరావు అలియాస్ వెంకీ కి జాతకాలంటే పిచ్చి. జగదాంబ చౌదరి అనే జ్యోతిష్కుడికి దగ్గరకు తరచు వెళ్ళి వస్తుంటాడు. అది అతని నాన్నగారికి ఏ మాత్రం నచ్చదు. ఏదో ఒక ఉద్యోగం చూసుకోమని పోరుపెడుతుంటాడు. ఉద్యోగ ప్రయత్నాల్లో ఉండగా వెంకీ, మరియు అతని మిత్రబృందం ఉద్యోగాలిప్పిస్తామని చెప్పి ఒకరి చేతిలో మోసపోతారు. అతన్ని వెంబడిస్తూ అదృష్టవశాత్తూ పోలీసు ప్రవేశ పరీక్షలో నెగ్గుతారు. పోలీసు శిక్షణ కోసం అందరూ హైదరాబాదుకు బయలుదేరుతారు. రైల్లో వెంకీకి శ్రావణి అనే అమ్మాయి పరిచయం అవుతుంది.
క్రోమియం(III)సల్ఫేట్
క్రోమియం(III)సల్ఫేట్ ఒక ఆకర్బన రసాయన సంయోగ పదార్ధం.ఇది నిర్జల,మరియు ఆర్ద్ర (జలయుత)రూపాల్లో లభిస్తుంది.అందువలన ఈ ఘన సంయోగ పదార్తంయోక్క రసాయన ఫార్ములా Cr(SO).x(HO).ఈఈ ఫార్ములాలో Xఅను పదం,సదరు సంయోగపదార్థంలో మిళితమైఉన్న నీటి అణువుల సంఖ్యను తెలుపును.ఈ సంఖ్య1 నుండి 18 వరకు ఉండు అవకాశం ఉంది.ఈ సంయోగ పదార్ధం ఊదా రంగు లేదా పచ్చని రంగులో లభించును.క్రోమియం, సల్ఫర్ మరియు ఆక్సిజన్ మూలకాల పరమాణువుల సంయోగం వలన ఈ సంయోగ పదార్థం ఏర్పడినది.
క్రోమియం(III)సల్ఫేట్ ను క్రింద వివరించ బడిన మూడు రకాలగా వర్గీకరణచెయ్యవచ్చు
ఇంకా మరికొన్ని క్రోమియం(III)సల్ఫేట్‌గా పిలవబడు సంయోగ పదార్థాలున్నప్పటికి అవి హైడ్రాక్సైడ్‌లను లేదా ఆక్సైడ్ లిగండులను(ligands)కల్గి ఉండును.ముఖ్యంగా వాణిజ్య పరంగా లభించుప్రాథమిక క్రోమియం సల్ఫేట్ [Cr(HO)(OH)]SO రూపంలో ఉంది.దీని CAS సంఖ్య#39380-78-4.హెక్సా హైడ్రేట్‌ను పాక్షిక తటస్థీకరణ (neutralization) చెయ్యడం ద్వారా తయారు చేయుదురు
నిర్జల సంయోగ పదార్ధం ఎరుపు మరియు గోధుమరంగుల మిశ్రమ రూప స్పటికాకృతిలో ఉండును.
నిర్జల సంయోగ పదార్ధం యొక్క అణుభారం లేదా మోలారు బరువు 392.18 గ్రాములు.12 నీటి అణువులున్న రసాయనపదార్థ అణుభారం 608.363 గ్రాములు/మోల్. అలాగే 18 జలాణువులున్న పదార్ధం అణుభారం 716.45 గ్రాములు/మోల్.
నిర్జల సంయోగ పదార్ధం యొక్క సాంద్రత 3.10 గ్రాములు/సెం.మీ.15 జలాణువులున్న సంయోగ పదార్ధం సాంద్రత 1.86 గ్రాములు/ సెం.మీ.అలాగే 18 జలాణువులున్న సంయోగ పదార్ధం సాంద్రత 1.709 గ్రాములు. సెం.మీ.
క్రోమియం (III)సల్ఫేట్ ద్రవీభవన స్థానం 90 °C.
90 °C మించి వేడి చేసిన క్రోమిక్ ఆమ్లంగా వియోగం చెందును.
నిర్జల సంయోగ పదార్ధం నీటిలో కరగదు.అయితే జలాణువులున్న సంయోగ పదార్ధం నీటిలో కరుగును.ఆల్కహాల్లో కరుగును.ఆమ్లాలలో కరుగదు.
వివిధ రకాల సేంద్రియ సమ్మేళన సంయోగ పదార్థాలతో క్రోమేట్‌ల ఆక్సీకరణ వలన ఏర్పడు క్రోమియం(III)వ్యర్థపదార్థాలు క్రోమియం (III)సల్ఫేట్ యొక్క ముఖ్య జనక/ ఉత్పాదకమూల పదార్థాలు.అంత్రాసిన్ మరియు ఫెనోల్ లను క్రోమిక్ ఆమ్లంతో రసాయన చర్యకు లోను కావించినపుడు అంత్రాసిన్ మరియు ఫెనోల్ ఉత్పత్తి అగును.ఆసమయంలో క్రోమియం(III)ఆక్సైడ్ ఉప ఉత్పత్తిగా ఏర్పడును.ఇలా ఏర్పడిన క్రోమియం ఆక్సైడ్ ను సల్ఫ్యూరిక్ ఆమ్లంలో కరిగించి సంగ్రహించెదరు.ఇప్పుడు ఈ ఆమ్లద్రావణాన్ని ఇగుర్చుట వలన జలబిందుయుత(hydrate)క్రోమియం(III)సల్ఫేట్ ఉత్పత్తి అగును. అలాగే క్రోమియం ఖనిజాన్ని సల్ఫ్యూరిక్ ఆమ్లంతో కొంత క్రోమేట్ సమక్షములో సంగ్రహించినపుడు, కొన్ని ఇతర లోహమలినాలతో కూడిన క్రోమియం(III)సల్ఫేట్ ద్రావణాన్ని ఇస్తుంది.అలాగే క్రోమియం ధాతువుమిశ్రమాలను సల్ఫ్యూరిక్ ఆమ్లంలో చర్య నొందించడం వలన కుడా ఫెర్రస్ సల్ఫేట్‌లతో కూడిన క్రోమియం(III)సల్ఫేట్‌ను ఏర్పరచును
ఇతర ఉత్పత్తి పద్ధతులున్నప్పటికి ప్రాథమిక క్రోమియం సల్ఫేట్‌]ను సల్ఫర్ డయాక్సైడ్ తో క్రోమియం లవణాలను క్షయికరణ చర్యకు లోను కావించడం వలన ఉత్పత్తి కావించెదరు.
క్రోమియం(III)సల్ఫేట్ యొక్క కొన్ని రసాయన చర్యలు
క్రోమియం(III)సల్ఫేట్ ను రంగుల్లో,సిరాలతయారిలో మరియు వస్త్రాల అద్దకంలో ఉపయోగిస్తారు.
ఈ రసాయనం వాతావరణంలో కలిసిన దాని ప్రభావం చ్గూపును.కావున వాడు నపుదు వాతవరనంలో కలువకుందా జాగ్రత్తలు తీసుకోవాలి
క్రోమియం
సాఫ్ట్‌నెట్ (మనటీవీ)
సాఫ్ట్‌నెట్ (మనటీవీ) (సొసైటీ ఫర్ తెలంగాణ స్టేట్ నెట్‌వర్క్) అనేది తెలంగాణ రాష్ట్రం ప్రభుత్వ సమాచార శాఖ ద్వారా నడుపబడుతున్న టీవీ ఛానల్. గ్రామీణ ప్రాంతాల్లోని వారికి సాంకేతికత పరిజ్ఞానంతో, నాణ్యమైన ప్రమాణాలతో వారికవసరమైన సమాచారాన్ని లక్ష్యంతో ఈ సాఫ్ట్‌నెట్ ను ప్రారంభించడం జరిగింది.
లియోన్ ట్రాట్స్కీ
Leon Trotsky (; ; ; అసలు పేరు Lev Davidovich Bronstein; 7 NovemberO.S. – 21 ఆగస్టు 1940) రష్యా దేశానికి చెందిన ప్రముఖ మార్క్సిస్టు విప్లవకారుడు, మరియు సిద్ధాంత కర్త. ప్రసిద్ధి చెందిన అక్టోబరు విప్లవం 1917లో ప్రముఖ విప్లవ నాయకుడు లెనిన్ తో కలిసి ఆ విప్లవాన్ని నడిపించాడు. "రెడ్ ఆర్మీ" అనే దళాన్ని ఏర్పాటు  చేసాడు.
ట్రాట్స్కీ విప్లవానికి ముందు మెన్షివిక్ ఇంటర్నేషనల్ కు వ్యతిరేకమైన సోషల్ డెమోక్రాటిక్ లేబర్ పార్టీకి మద్ధతునిచ్చాడు. ఆ తరువాత అక్టోబరు విప్లవానికి కొద్ది కాలం ముందు బోల్షివిక్ పార్టీలో చేరాడు. కొద్ది కాలానికే కమ్యూనిస్టు పార్టీ నాయకుడయ్యాడు. అప్పటి ప్రముఖ కమ్యూనిస్టు నాయకులు లెనిన్, జినోవ్యెవ్, కమానెవ్, స్టాలిన్, సోకోల్నికోవ్, బుబ్నోవ్, లతో కలిసి  పోలిట్ బ్యూరో సభ్యుడిగా 1917లో బోల్షివిక్ ఉద్యమాన్ని నడిపాడు. విప్లవానంతరం రష్యన్ సోవియట్ ఫెడెరేటివ్ సోషలిస్టు రిపబ్లిక్ (RSFSR) మరియు సోవియట్ యూనియన్  దేశానికి మొదటి విదేశాంగ నాయకుడిగా పనిచేసాడు. ఆ తరువాత రెడ్ ఆర్మీ దళానికి నాయకుడిగా పనిచేశాడు. విప్లవానంతరం రష్యాలో ఏర్పడిన ప్రచ్ఛన్న యుద్ధంలో (1918–1923) బోల్షివిక్ పార్టీ విజయం సాధించడంలో ప్రముఖ పాత్ర పోషించాడు.
లెనిన్ మరణానంతరం సోవియట్ అధినేతగా స్టాలిన్, ట్రాట్స్కీల మధ్య నెలకొన్న వైరుద్ధ్యం తరువాత పార్టీ మెజారిటీ స్టాలికి మద్ధతు తెలిపిన తరువాత  స్టాలిన్ సోవియట్ అధ్యక్షుడిగా అధికారం చేపట్టాడు. స్టాలిన్ ట్రాట్స్కీని అధికార భ్రష్టుడిని చేసి 1927లో కమ్యూనిస్టు పార్టీ నుంచి బహిష్కరించాడు. మెక్సికోలో ప్రవాస జీవితం గడుపుతూ స్టాలిన్ యొక్క నిరంకుశ విధానాలను విమర్శిస్తూ వుండేవాడు. 1940లో స్టాలిన్ ఆదేశాల మీద మెక్సికోకి చెందిన సోవియట్ గూడాచారి రెమోన్ మెర్కాడర్ ఆగస్టు 21వ తేదీన ఉదయం తన ఆఫీసులో వ్రాత పనిలో నిమగ్నమైవున్న ట్రాట్స్కీని తన వద్దనున్న సుత్తెతో బలంగా నెత్తిమీద మోది హత్య చేశాడు.
ట్రాట్స్కీ అలోచనలతో "ట్రాట్క్సీయుజం" అనే వాదం ఉద్భవించింది ఈ వాదం మార్క్సిస్టు వాదాలలో ఒకటి. ఇది స్టాలినిజాన్ని వ్యతిరేకిస్తుంది. స్టాలిన్ అధ్యక్షుడిగా వున్నప్పుడు రష్యన్ చరిత్రలో ట్రాట్స్కీ ఆనవాలు లేకుండా చరిత్రను పునర్లిఖింపజేసాడు. స్టాలిన్ హయాంలో గల్లంతైన ఎందరో నాయకులను నిఖితా కృశ్చెవ్ అధ్యక్షుడిగా వున్నప్పుడు వారికి గుర్తింపు కల్పించారు. కాని ట్రాట్స్కీకి అది ఎందుకనో కల్పించలేదు. 1980లలో ట్రాట్క్సి పుస్తకాలు ముద్రణకు అవకాశం కల్పించిన కొద్ది కాలానికే వాటిని రద్దు చేసింది.
అక్షర హాసన్
అక్షర హాసన్ (జననం 12 అక్టోబరు 1991), భారతీయ సినీ నటి, సహాయ దర్శకురాలు. ఆమె ప్రముఖ భారతీయ నటుడు కమల్ హాసన్, అతని మొదటి భార్య సారికల  రెండో కుమార్తె ఆమె. హిందీ  సినిమా షమితాబ్(2015)తో తెరంగేట్రం చేసింది అక్షర. ఆమె ప్రముఖ  నటి శృతి హాసన్ చెల్లెలు.
12 అక్టోబరు 1991న తమిళనాడులోని చెన్నైలో జన్మించింది అక్షర.  ఆమె తల్లిదండ్రులు ప్రముఖ భారతీయ నటుడు కమల్ హాసన్, నటి  సారికలు. ఆమె తండ్రి తమిళ అయ్యంగార్ కాగా, తల్లి మహారాష్ట్రీయురాలు. ఆమె అక్క శృతి హాసన్ ప్రముఖ నటి. చెన్నైలోని అబాకస్ మాంటిస్సోరి స్కూల్, లేడీ ఆండాల్ లోనూ, ముంబైలోని బేకాన్ హై, బెంగుళూరులోని ఇండస్ అంతర్జాతీయ పాఠశాలలోనూ చదువుకుంది అక్షర.
ఆమె తల్లి సారిక 2010లో రాహుల్ ఢోలకియా దర్శకత్వంలో  నటించిన సొసైటీ సినిమాకు సహాయ దర్శకురాలిగా పని చేసింది అక్షర. ముంబైలో నిర్మించిన ఎన్నో యాడ్ ఫిలింలకు రాంమూర్తీ, ఉజెర్  ఖాన్, ఇ.నివాస్, రుచి నరైన్ వంటి దర్శకుల వద్ద సహాయ  దర్శకురాలిగా పనిచేసిందామె. ఆమె సహాయ దర్శకురాలిగా పని చేసేటప్పుడు ఎన్నో సినిమాల్లో కథానాయికగా అవకాశాలు వచ్చినా ఒప్పుకోలేదు. అలా ఆమె నిరాకరించిన వాటిలో మణిరత్నం తీసిన కడలి సినిమా కూడా ఒకటి.
ధనుష్ సరసన షమితాబ్ సినిమాలో కథానాయికగా ఆమె తెరంగేట్రం  చేసింది. ఈ సినిమాలో అమితాబ్ బచ్చన్ కూడా నటించాడు.
తన తండ్రీ, తల్లీ ఆమె చిన్నప్పుడే విడిపోవడంతో అక్షర తన తల్లితో కలసి ముంబైలో జీవిస్తోంది.
అమృతవర్షిణి
అమృతవర్షిణి, ప్రముఖ రంగస్థల నటీమణి. 2016 నంది నాటకోత్సవం లో యాది నాటికలోని నటనకుగానూ ఉత్తమ నటిగా నంది బహుమతిని అందుకుంది.
అమృతవర్షిణి 1988, అక్టోబరు 8న ఆంధ్ర ప్రదేశ్ రాష్ట్రం, కృష్ణా జిల్లా లోని విజయవాడలో జన్మించింది. ఈమె ప్రముఖ రంగస్థల నటి బుర్రా విజయదుర్గ కూతురు.ఈమె అర్థశాస్త్రంలో ఎం.ఎ. చదివి,మానవ వనరుల శాస్త్రంలో ఎం.బి.ఏ. పూర్తి చేసింది.
2014 ఆగస్టులో 'కలహాల కాపురం' నాటికతో రంగస్థలంపై అడుగు పెట్టింది. ఇప్పటివరకు 700 నాటక, నాటికల ప్రదర్శనలలో పాల్గొంది.అనేక పరిషత్తులలో ఉత్తమ నటిగా బహుమతులు, సత్కారాలు అందుకుంది.విజయవాడ ఆకాశవాణి కేంద్రంలో బి గ్రేడ్ కళాకారిణిగా గుర్తింపు పొందింది.
సూర్యదేవర రామచంద్ర రావు
సూర్యదేవర రామచంద్ర రావు భారతదేశానికి చెందిన ప్రభుత్వ అధికారి. గుజరాత్ రాష్ట్రంలో అతిపెద్ద మునిసిపాలిటీల్లో ఒకటైన సూరత్కు మునిసిపల్ కమీషనరుగా పనిచేశాడు.
1994 లో సూరత్ నగరంలో భయంకరమైన ప్లేగు వ్యాధి ప్రబలినప్పుడు దాన్ని అరికట్టడానికి ఆయన విశేష కృషి చేశాడు. ఆయన కృషి వల్ల మురికి నగరంగా పేరు పడిన ఈ నగరం భారతదేశంలో రెండో పరిశుభ్రమైన నగరంగా పేరు తెచ్చుకున్నది. ఇండియన్ నేషనల్ ట్రస్ట్ నిర్వహించిన అభిప్రాయ సేకరణ ప్రకారం దేశంలో చండీఘర్ తర్వాత ఇదే అత్యంత పరిశుభ్రమైన నగరం.
దీని తర్వాత ఈయన విశాఖపట్నం పోర్ట్ ట్రస్టు ఛైర్మన్ గా పనిచేశాడు. దానిని దేశంలో ముఖ్యమైన ఓడరేవుగా అభివృద్ధి చేశాడు. తర్వాత కేంద్ర ప్రభుత్వంలో సమాచార మరియు సాంకేతిక శాఖ, వాణిజ్య శాఖల్లో కూడా కార్యదర్శిగా పనిచేశాడు.
1998లో ఈయనకు భారత ప్రభుత్వం పద్మశ్రీ పురస్కారం ప్రకటించింది. సర్వీసులో ఉండగానే పద్మ పురస్కారం అందుకున్న అతికొద్ది మంది అధికారుల్లో ఈయన ఒకడు. తిరుపతి రాజు స్మారక పురస్కారాన్ని కూడా అందుకున్నాడు.
ఎం. ఎస్. రాజు
ఎం. ఎస్. రాజు ఒక ప్రముఖ తెలుగు సినీ నిర్మాత, రచయిత, మరియు దర్శకుడు. సుమంత్ ఆర్ట్స్ ప్రొడక్షన్స్ పేరిట ఒక్కడు, వర్షం, మనసంతా నువ్వే, నువ్వొస్తానంటే నేనొద్దంటానా లాంటి విజయవంతమైన చిత్రాలను నిర్మించాడు. ఆయన కుమారుడు సుమంత్ అశ్విన్ పలు సినిమాల్లో కథానాయకుడిగా నటించాడు. సుమంత్ అశ్విన్ నటించిన మొదటి సినిమా తూనీగ తూనీగ చిత్రానికి ఆయనే దర్శకత్వం వహించాడు. ఆయన నిర్మించిన చిత్రాల్లో నటుడిగా చిన్న పాత్రలో కనిపించడం ఆయనకు అలవాటు.
నిర్మాతగా ఆయన మొదటి చిత్రం వెంకటేష్ కథానాయకుడిగా నటించిన శత్రువు. మొదటి రెండు సినిమాలు విజయం సాధించినా మూడో సినిమాతో బాగా నష్టం చవిచూశాడు.
సి. సీత (నటి)
సి. సీత ప్రముఖ సినిమానటుడు నాగభూషణం సతీమణి. ఈమె సుమారు 3 దశాబ్దాలు సినిమాలు, నాటకాలలో నటించింది. 
ఈమె 1935లో సినిమా నటుడు, వస్తాదు, నిర్మాత, దర్శకుడు అయిన రాజా శాండో, మూకీ,టాకీల తొలితరం సినిమా నటి లీలాబాయిలకు జన్మించింది.. ఈమె పూర్వీకుల స్వస్థలం తూర్పుగోదావరి జిల్లా, కాకినాడ. తల్లిదండ్రులు ఇద్దరూ సినిమా రంగానికి చెందిన వారు కావడం వల్ల ఈమెకు చిన్నతనం నుండి సినిమా పరిశ్రమ, నటన పట్ల అవగాహన ఏర్పడింది. ఈమె శేషాద్రి అయ్యర్ వద్ద సంగీతం నేర్చుకుంది. మంచి కంఠస్వరం, గ్రహణశక్తి ఈమెను మంచి గాయనిగా తీర్చిదిద్దింది. ఈమె వెంపటి చినసత్యం వద్ద కూచిపూడి నాట్యంలో శిక్షణ పొందింది. ఈమెకు నాలుగేళ్ల చిన్నవయసులోనే ముఖానికి రంగువేసుకుని సినిమాలలో నటించే అవకాశం వచ్చింది. ఆ తరువాత అనేక సినిమాలలో, నాటకాలలో నటించింది. ఈమెకు 1956లో ప్రముఖ నటుడు సి.నాగభూషణంతో వివాహం జరిగింది.
ఈమె కుటుంబంలో అందరూ సినిమా రంగానికి చెందిన వారే. ఈమె తల్లిదండ్రులు సినిమా నటీనటులు. భర్త సినిమా, నాటకాలలో రాటుదేలిన నటుడు. ఈమె వియ్యంకుడు ఎస్.డి.లాల్ ప్రముఖ సినిమా దర్శకుడు. కూతురు భువనేశ్వరి భర్త, ఎస్.డి.లాల్ తనయుడు మీర్ టెలివిజన్ రంగంలో ప్రముఖ కెమరామ్యాన్, దర్శకుడు మరియు ఎడిటర్. ఈమె కుమారుడు సి.సురేంద్ర కూడా పేరొందిన కెమరామ్యాన్ మరియు టి.వి. నటుడు. ఇతడు భార్యాభర్తలు, ఆత్మ మొదలైన టెలివిజన్ సీరియళ్లలో నటించాడు.
సీత నాలుగేళ్ల ప్రాయంలో త్యాగభూమి అనే సినిమాలో తొలిసారి నటించింది. పన్నెండేళ్ల వయసులో చిత్తూరు నాగయ్య నటించిన యోగివేమన సినిమాలో మోహనాంగి చెల్లెలు కనకాంగిగా నటించింది. ఇంకా ఈమె నాటకాల రాయుడు, బికారి రాముడు, నేనేరా పులి, రియల్ స్టోరి తదితర చిత్రాలలో నటించింది. ఋతురాగాలు, శివలీలలు మొదలైన టెలివిజన్ సీరియళ్లలో కూడా నటించింది.
ఈమె చెన్నపురి ఆంధ్ర మహాసభ ఆధ్వర్యంలో ప్రదర్శితమైన మోహినీ రుక్మాంగద నాటకంలో ధర్మాంగద పాత్రను ఏడేళ్ల వయసులో అభినయించి ప్రేక్షకుల మెప్పును పొందింది. అప్పటి నుండి రంగూన్ రౌడీ, తులాభారం, చింతామణి మొదలైన నాటకాలలో ప్రదాన పాత్రలను పోషించింది. కలికాలం, పాపం పండింది, బికారి రాముడు మొదలైన నాటకాలలో నటించింది.
1958లో ఆవిర్భవించిన రక్తకన్నీరు నాటకం ఈమె జీవితంలో పెద్ద మలుపు తిప్పింది. తమిళంలో ఎం.ఆర్.రాధా విరివిగా ప్రదర్శించిన ఈ నాటకాన్ని పాలగుమ్మి పద్మరాజు తెలుగులోనికి అనువదించాడు. నాగభూషణం దీనిని రంగస్థలంపై రసవద్ఘట్టంగా తీర్చిదిద్దాడు. రక్తకన్నీరు నాటకంలో సుందరి పాత్రను ఈమె నటించేది. ఇది వాంప్ తరహా పాత్ర. హీరో నాగభూషణం భార్య ఇందిరను అలక్ష్యం చేసి సుందరి పంచన చేరతాడు. ఇందిర పాత్రను వాణిశ్రీ, శారద చాలాకాలం వీరి ట్రూపుతో కలిసి నటించారు. ఈమె వాణిశ్రీకి డైలాగులు పలకడంలో, వేషధారణ, ఆంగికాభినయంలో శిక్షణ ఇచ్చింది. రక్తకన్నీరు నాటకం విజయవంతం కావడానికి నాగభూషణం సతీమణిగా, నాటక సమాజం నిర్మాతగా ఈమె పాత్ర అదృశ్యమే అయినా ప్రముఖమైనది. రక్తకన్నీరు ప్రదర్శించబడిన 20 సంవత్సరాలు కూతురు భువనేశ్వరి పుట్టినప్పుడు రెండు నెలలు మినహాయిస్తే మిగిలిన అన్నిరోజులు ఈమె ఆ నాటకంలో ఇందిర పాత్రను పోషించింది. వెనుక వుండి నిర్వహణ పనులను అంకితభావంతో చూసుకున్నది.
సోనాలి బెంద్రే
సోనాలి బింద్రే (జననం 1 జనవరి 1975) , ప్రముఖ భారతీయ సినీ నటి, మోడల్. ఆమె ఎక్కువగా హిందీ సినిమాల్లో నటించింది. మరాఠీతో పాటు, దక్షిణభారతదేశంలో తెలుగు, తమిళ, కన్నడ సినిమాల్లో కూడా  నటించింది. ఆమె నటించే సమయంలో అత్యంత అందమైన హీరోయిన్ గా గుర్తింపు తెచ్చుకుంది సోనాలి. 90ల్లో ఆమె టాప్ హీరోయిన్ గా నిలిచింది ఆమె.
జనవరి 1, 1975లోముంబైలో జన్మించింది సోనాలి. కొన్నాళ్ళు దుబాయ్ లో చదువుకున్న ఆమె ఆ తరువాత ముంబైలోని కేంద్రీయ  విద్యాలయ మల్లేశ్వరంలోనూ, థానేలోని హోలీ క్రాస్ కాన్వెంట్ హైస్కూలులో చదువుకొంది. 12 నవంబరు 2002న దర్శకుడు గోల్డీ బెహ్ల్ ను వివాహం చేసుకుంది సోనాలి.11 ఆగస్టు 2005న ముంబైలోని బ్రీచ్ కాండీ ఆసుపత్రిలో ఆమె కుమారుడు రణవీర్ కు జన్మనిచ్చింది ఆమె. నవంబరు 9 2007న ఆమెకు ఒక కూతురు కూడా పుట్టింది. ఒక ఇంటర్వ్యూలో సోనాలి మాట్లాడుతూ తనకు తమిళ భాష చాలా  ఇష్టమైనదని తెలిపింది.
కన్నెగంటి సూర్యనారాయణమూర్తి
తొలి తరం స్వాతంత్ర్య సమర యోధుడు. తామ్రపత్ర గ్రహీత. నందివెలుగులో 7.12.1896 న జన్మించారు.13.3.1990 న మరణించారు.
విద్యావతి
విద్యావతి వృక్షశాస్త్రం విషయనిపుణులు మరియు మొదటి మహిళా ఉపకులపతి. 1998, మే 6 నుండి 2001, మే 05 వరకు కాకతీయ విశ్వవిద్యాలయంకు ఉపకులపతి పనిచేసింది. వృక్షశాస్త్ర రంగంలో 40 ఏళ్ల బోధనా, పరిశోధనా అనుభవముంది. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
విద్యావతి 1939, సెప్టెంబరు 15న హైదరాబాద్‌లో జన్మించింది. ఈమె విద్యాభ్యాసం పూర్తిగా హైదరాబాద్‌ లోనే పూర్తి అయింది. బేగంబజార్ లోని బన్సీలాల్ బాలికా విద్యాలయంలో హిందీ మాధ్యమంలో మరాఠీ రెండవ భాషగా చదువుకున్నది. 1955లో హెచ్.ఎస్.సి. ఉత్తీర్ణరాలైంది. 1957లో కోటి మహిళా కళాశాల నుండి ఆంగ్ల మాధ్యమంలో ఇంటర్మీడియట్ చేసి, 1959లో బి.ఎస్సీ (వృక్షశాస్త్రం, జంతుశాస్త్రం, రసాయనశాస్త్రం) లో ప్రథమ శ్రేణిలో ఉత్తీర్ణరాలైంది. 1961లో ఉస్మానియా విశ్వవిద్యాలయంలో వృక్షశాస్త్రంలో పీజీ పట్టా అందుకుంది.
1966లో ఉస్మానియా విశ్వవిద్యాలయం అనుబంధంగా ఉన్న కాకతీయ విశ్వవిద్యాలయం పీజీ కేంద్రంలో తాత్కాలిక అధ్యాపకురాలుగా తన అధ్యాపక జీవితాన్ని ప్రారంభించింది. 1968లో క్రమబద్ధమైన (రెగ్యులర్‌) అధ్యాపకురాలుగా నియమితులయ్యారు.
కాకతీయ విశ్వవిద్యాలయ వృక్షశాస్త్ర విభాగంగానికి శాఖాధిపతిగా, పాఠ్యప్రణాళిక సంఘం అధ్యక్షురాలుగా విధులు నిర్వహించింది. పాలకమండలి సభ్యురాలుగా సేవలు అందించింది. 1998 మే నెలలో కాకతీయ విశ్వవిద్యాలయ ఉపకులపతిగా నియామకమై 2001 వరకు పనిచేసింది. ఈమె పర్యవేక్షణలో 25 మంది డాక్టరేట్లను, మరో ఇద్దరు ఎంఫిల్‌ పట్టాలను అందుకున్నారు.
కెనడా, అమెరికా, యూకే దేశాల్లో జరిగిన అంతర్జాతీయ సదస్సుల్లో పాల్గొని పరిశోధనా పత్రాలను సమర్పించడంతోపాటూ, పలు సమావేశాల్లో పాల్గొన్నది.
శరత్ జ్యోత్స్నారాణి
శరత్ జ్యోత్స్నారాణి ప్రఖ్యాత తెలుగు రచయిత్రి మరియు పరిశోధకురాలు.
ఈమె ప్రఖ్యాత కవి ఎస్. టి. జ్ఞానానంద కవి, సుగుణమణి దంపతులకు కాకినాడలో జన్మించింది. ఈమె బి.ఎ. అన్నవరం సత్యాదేవి కళాశాలలో తెలుగు ప్రత్యేక అంశంగా చదివింది. ఈమె తెలుగు సాహిత్యంలో నాగార్జున విశ్వవిద్యాలయం నుండి ఎం.ఎ, హైదరాబాదు కేంద్రీయ విశ్వవిద్యాలయం నుండి ఎం.ఫిల్, ఉస్మానియా విశ్వవిద్యాలయం నుండి ‘ఎల్లోరా రచనలు సమగ్ర పరిశీలన’ అనే అంశంపై పరిశోధించి పి.హెచ్.డి చేసింది. ఈమె మొదట కొంతకాలం తెలుగు విశ్వవిద్యాలయంలో ప్రాజెక్ట్ అసిస్టెంటుగా పనిచేసి 1991లో హైదరాబాదులోని కేంద్రీయ విశ్వవిద్యాలయంలో తెలుగు శాఖలో అధ్యాపకురాలిగా చేరింది. 2012లో అదే తెలుగు విభాగానికి అధిపతియై ప్రొఫెసర్‌గా పనిచేస్తున్నది. ఈమె పర్యవేక్షణలో 34 పరిశోధకులకు ఎం.పిల్ పట్టాలు, 10 మంది విద్యార్థులకు డాక్టరేటు పట్టాలు లభించాయి. ఈమె ఫిలిం సెన్సార్ బోర్డు సభ్యురాలిగా కూడా పనిచేసింది.
ఈమె జ్యోత్స్న కళాపీఠం అనే సంస్థను ఏర్పాటు చేసి దానికి వ్యవస్థాపక కార్యదర్శిగా పనిచేస్తున్నది. తన తల్లి పేరుమీద సుగుణమణి లిటరరీ అవార్డులను, హాస్యనటులకు జంద్యాల మెమొరియల్ అవార్డును ప్రతియేటా ప్రదానం చేస్తున్నది. కథాకేళి పేరుతో 50 మంది కథకుల సంకలనాన్ని ప్రచురించింది. ఈమె పుస్తకాలు వలస కోకిల ఆంగ్లంలోను, కవనమందాకిని హిందీలోను అనువదించబడ్డాయి. ఈమె 22 పుస్తకాలను వెలువరించింది. ఈమె రచనలపై తెలుగు విశ్వవిద్యాలయంలోను, శ్రీ వేంకటేశ్వర విశ్వవిద్యాలయంలోను పరిశోధనలు జరిగాయి.
రోజెర్ ఎబెర్ట్ (సినీ విమర్శకుడు)
Roger Joseph Ebert (; June 18, 1942 – April 4, 2013) రోజెర్ ఎబెర్ట్ అమెరికాకు చెందిన ప్రసిద్ధ సినీ విమర్శకుడు, సినీ చరిత్రకారుడు, పాత్రికేయుడు, మరియు సినీ రచయిత, రోజెర్ 1967 నుండి 2013 వరకు షికాగో సన్-టైమ్స్ అనే పత్రికకు సినీ విమర్శకుడిగా పనిచేశాడు. 1975లో పులిట్జర్ బహుమతిని అందుకున్న మొట్టమొదటి సినీ విమర్శకుడిగా ప్రసిద్ధి చెందాడు.
ఎబెర్ట్ మరియు "షికాగో ట్రిబ్యూన్" పత్రికా సినీ విమర్శకుడు జెనె సిస్కెల్ ఇరువురూ కలిసి టివీలలో సినిమాలకి సంబంధించి సమీక్షలను అందించారు. ఈ కార్యక్రమాలు దేశవ్యాప్తంగా బహుళ ప్రాచుర్యం పొందినవి. అవి "స్నీక్ ప్రివ్యూస్" మరియు "ఎట్ ది మూవీస్" మొదలగు కార్యక్రమాలు ఇరువురూ కలిసి చేసినవి. వారిద్దరూ కలిసి తమ వాక్చాతుర్యం, ఛలోక్తులతో సినిమాలకు సంబంధించి వీక్షకులకు సినిమాలపై తమ అభిప్రాయాలను తెలిపేవారు.1999ల్ సిస్కెల్ మరణించిన తరువాత ఇతర వ్యాఖ్యాతలతో ఎబెర్ట్ ఈ కార్యక్రమమును కొనసాగించాడు.
షికాగో సన్-టమ్స్ కి చెందిన "నీల్ స్టీన్ బర్గ్ ఎబెర్ట్ గురించి " నిస్సందేహంగా రోజెర్ ఎబెర్ట్ దేశానికి చెందిన ఉన్నతమైన మరియు ఎంతో ప్రభావశీలమైన సినీ విమర్శకుడని" తెలిపాడు. మరియు ఫోర్బ్స్ పత్రికకు చెందిన సినీ విమర్శకుడు "టామ్ వైపర్" ఎబెర్ట్ను "ఎంతో శక్తివంతమైన సినీ పండితుడని" తెలిపాడు.
రోజెర్ ఎబెర్ట్కు 2002లో అతని "లాలాజల గ్రంథులకు" (salivary glands‌),థైరాయిడ్కికాన్సర్ వ్యాధి సోకడం వలన అతడి క్రింది దవడను తొలగించవలసి వచ్చింది.దీని వలన అతడు ఆహారం తీసుకోలేకపోవడం మాట్లాడలేకపోవడం వంటి ఇబ్బందికి లోనయ్యాడు.ఈవ్యాధి అతడి రచనా వృత్తికి ఏమాత్రం అడ్డురాలేదు.అప్పటి నుండి తను మరణించే వరకు అంతర్జాలంలో సినీ సమీక్షలు అందిస్తూనే ఉన్నాడు. చివరికి ఏప్రిల్14, 2013లో మరణించాడు.
సౌందర్య రజినీకాంత్
సౌందర్య రజినీకాంత్ (జననం 1984 సెప్టెంబరు 20)  భారతీయ గ్రాఫిక్ డిజైనర్, నిర్మాత, దర్శకురాలు. ఎక్కువగా తమిళ సినీ రంగంలో పనిచేసింది సౌందర్య. ప్రముఖ భారతీయ నటుడు రజినీకాంత్ రెండో  కూతురు సౌందర్య. ఆమె అసలు పేరు షకు బాయ్ రావ్ గైక్వాడ్. ఓచెర్ పిక్చర్ ప్రొడక్షన్స్ అనే సంస్థకు ఆమె వ్యవస్థాపకురాలు, యజమాని. సినిమాల్లో గ్రాఫిక్ డిజైనర్ గా కెరీర్ ప్రారంభించింది సౌందర్య. ఆమె మొదట్లో తన తండ్రి రజనీకాంత్ నటించిన సినిమాలకు టైటిల్ గ్రాఫిక్స్ చేసేది. 2010లో గోవా సినిమాతో ఆమె ప్రముఖ నిర్మాతగా ప్రసిద్ధి  చెందింది. విక్రమసింహ సినిమాతో ఆమె దర్శకురాలిగా కూడా మారింది.
ఇర్బియం(III)క్లోరైడ్
ఇర్బియం(III)క్లోరైడ్ ఒక ఆకర్బన రసాయన సంయోగ పదార్ధం.హైడ్రోక్లోరిక్ ఆమ్లం యొక్క ఇర్బియం లవణమే ఇర్బియం (III)క్లోరైడ్.నిర్జల ఇర్బియం క్లోరైడ్ యొక్క రసాయన ఫార్ములా ErCl .ఇది ఊదా వర్ణపు ఘన రసాయన పదార్ధం.ఈ రసాయన సంయోగ పదార్ధం నుండి ఇర్బియం లోహాన్ని ఉత్పత్తి చేయుదురు.ఈ సంయోగ పదార్ధం నిర్జల,జలయుత(hydrated)రూపాలలో లభిస్తుంది
ఇర్బియం (III)క్లోరైడ్ ఘన రూప సంయోగ రసాయన పదార్ధం.నిర్జల సంయోగ పదార్ధంఊదా రంగులో ఉండి,జలాకర్షణ కలిగి,మొనోక్లినిక్ అణు నిర్మాణమున్న స్పటికాకృతి కల్గి ఉండును.ఆరు జల బిందువులున్న ఆర్ద్ర రసాయన సంయోగ పదార్ధం పింకురంగులో ఉంది,జలాకర్షణ/ఆర్ద్రతాకర్షణ కల్గిన స్పటికాలుగా ఉండును.
నిర్జల ఇర్బియం (III)క్లోరైడ్ యొక్క అణు భారం 273.62 గ్రాములు/మోల్.మరియు ఆరు జలబిందువులున్న రసాయన పదార్ధం అణుభారం 381.71 గ్రాములు/మోల్
సాధారణ ఉష్ణోగ్రత(25 °C) మరియు పీడనం వద్ద నిర్జల ఇర్బియం(III) క్లోరైడ్ సాంద్రత 4.1గ్రాములు /సెం.మీ.
నిర్జల ఇర్బియం(III)క్లోరైడ్ యొక్క ద్రవీభవన స్థానం 776 °C (1,429 °F; 1,049 K).ఆర్ద్ర రసాయన సంయోగ పదార్థాన్ని ఈఉష్ణోగ్రత వరకు వేడి చేసిన వియోగం చెందును.
ఇర్బియం(III)క్లోరైడ్ యొక్క బాష్పీభవన స్థానం 1,500 °C (2,730 °F; 1,770 K)
నిర్జల ఇర్బియం(III)క్లోరైడ్ నీటిలో కరుగును. ఆరు జలబిందువులున్న సంయోగ పదార్ధం స్వల్ప ప్రమాణంలో ఇథనాల్ లో కరుగును.పింకురంగులో ఉండు ఆరు జలబిందువులున్న ఇర్బియం(III)క్లోరైడ్ యొక్క CAS సంఖ్య [10025-75-9].ఈరసాయన పదార్ధం యొక్క పింకు రంగు ఫ్లోరోసెంట్ కాంతిలో మరింత ప్రకాశవంతంగా,మెరుస్తూ కన్పించును
ఇర్బియం క్లోరైడ్ అణు నిర్మాణం అల్యూమినియం క్లోరైడ్ వలే మొనోక్లినిక్ సౌష్టవాన్ని పొందివున్నది.
ఆరు జలబిందువులున్న ఇర్బియం(III)క్లోరైడ్ రసాయన సంయోగ పదార్థాన్ని క్లోరిన్ వాయువు లేదా హైడ్రోజన్ క్లోరైడ్ వాయుయుత పరిసరాలలో వేడిచేసిన నిర్జల ఇర్బియం (III)క్లోరైడ్ ఏర్పడును. అలా కాకుండా ఆర్ద్ర ఇర్బియం(III)క్లోరైడ్ ను నేరుగా వేడి చేసిన ఇర్బియం ఆక్సైడ్ క్లోరైడ్(ErOCl,)ఏర్పడును.మరొక పద్ధతిలో ఇర్బియం డయాక్సైడ్(ErO)ను ఆధికప్రమాణ అమ్మోనియం క్లోరైడ్(NHCl)తో రసాయన చర్య వలన మధ్యంతర స్థితి అమ్మోనియా ఇర్బియం క్లోరైడ్[(NH)3ErCl] లవణం,అమ్మోనియా,నీరు ఏర్పడును.
ఈ మధ్యంతర లవణాన్ని పీడన రహిత స్థితి(వాక్యుం)లో వియోగం చెందించిన అమ్మోనియా మటియు హైడ్రో క్లోరైడ్ ను వాయు రూపంలో కోల్పోవడం ద్వారా నిర్జల ఇర్బియం(III)క్లోరైడ్ ఎర్పడును.
ఇర్బియం క్లోరైడ్ క్షారాలతో రసాయనచర్య వలన హైడ్రాక్సైడ్ లు ఏర్పడును
ఆల్కహాల్ మరియు పినాల్ లను అసైలెసన్(acylation )చేయుటలో ఉత్ప్రేరకంగా పనిచేయును(acylationఅనగా సంయోగ పదార్థాలకు అసైల్(acyl)సమూహన్ని చేర్చుచర్య).ఇలా ఉత్ప్రేరకంగా వాడిన రసాయన పదార్థాన్ని పునరుత్పత్తి(recycle)కావించి మరల ఉపయోగించ వచ్చును .
ఇర్బియం
నేతివారిపాలెం
నేతివారిపాలెం ప్రకాశం జిల్లా, కొండపి మండలానికి చెందిన గ్రామం. పిన్ కోడ్: 523 270., ఎస్.టి.డి.కోడ్ = 08598.
ఈ ఆలయ అభివృద్ధికి, తిరుమల తిరుపతి దేవస్థానం బోర్డ్, 25 లక్షల రూపాయలు అందించనున్నారు.
ఆదూరి సత్యవతీదేవి
ఆదూరి సత్యవతీదేవి ప్రముఖ రచయిత్రి. ఈమె గేయం, కవిత, కథ, వ్యాసం, రేడియో నాటిక, సంగీత రూపకం, పుస్తకసమీక్ష, చిత్రసమీక్ష, పీఠిక వంటి వివిధ ప్రక్రియలలో రచనలు చేసింది.
ఈమె 1948, డిసెంబరు 8వ తేదీన గుంటూరులో జన్మించింది. 1969లో ఈమె ప్రముఖ రచయిత ఆదూరి వెంకట సీతారామమూర్తిని వివాహం చేసుకున్న తరువాత విశాఖపట్నంలో స్థిరపడింది. ఈమె గీత రచయిత్రిగా తన 13వ యేటనే కలం పట్టింది. సుమారు 200 లలితగీతాలు, భక్తి గీతాలు, దేశభక్తి గీతాలు, బాలగేయాలు రచించింది. సుమారు 50 లలితగేయాలు ఆకాశవాణిలో ప్రసారమయ్యాయి. కవయిత్రిగా ఈమె 150కి పైగా కవితలు వ్రాసి పలువురు సాహిత్య విమర్శకుల ప్రశంసలను అందుకుంది. ఆకాశవాణి, దూరదర్శన్ కవిసమ్మేళనాలలో పాల్గొన్నది. ఈమె కవితలు హిందీ, ఇంగ్లీషు భాషలలో అనువదించబడి "ఇండియన్ లిటరేచర్", "సమకాలీన్ భారత్ సాహిత్య" వంటి ప్రఖ్యాత పత్రికలలో ప్రచురింపబడ్డాయి. ఈమె 2008, అక్టోబరు 16వ తేదీన అనారోగ్యగ్రస్తురాలై మరణించింది, .ఈమె రచనలు హిందీ, ఇంగ్లీషు భాషలలోనికి తర్జుమా అయ్యాయి. ఈమె కవిత "వేయిరెక్కల పావురం" ఆంగ్లానువాదం Myriad winged bird 2008 నుండి ఆంధ్రప్రదేశ్‌లోని అన్ని విశ్వవిద్యాలయాల డిగ్రీ తరగతుల విద్యార్థులకు పాఠ్యాంశంగా నిర్ణయించబడింది.
ఈమె సాహితీకృషికి గుర్తింపుగా పలు అవార్డులు, పురస్కారాలు లభించాయి. వాటిలో కొన్ని:
తిరునగరి దేవకీదేవి
తిరునగరి దేవకీదేవి 1969 తెలంగాణ ఉద్యమకారిణి, ఉపాధ్యాయిని, రచయిత్రి, కవయిత్రి. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
దేవకీదేవి కరీంనగర్ జిల్లా, హుజూరాబాద్లో జన్మించింది. తల్లి స్వస్థలం హన్మకొండ అవడంతో తన విద్యాభ్యాసమంతా వరంగల్ లోనే పూర్తిచేసింది. వికారాబాద్ లోని ఎస్.ఏ.పీ. కళాశాలలో 1975 నుండి 2009వరకు తెలుగు అధ్యాపకురాలిగా పనిచేసింది.
రంగారెడ్డి జిల్లా వికారాబాద్‌కు చెందిన దేవకీ దేవి 1969 తెలంగాణ ఉద్యమం నుంచి తెలంగాణ రాష్ట్రం వచ్చే వరకు ఉద్యమంలో చురుకైన పాత్ర పోషించింది. విద్యార్థి దశలోనే తెలంగాణ తొలిదశ ఉద్యమంలో భాగంగా ధర్నాలు, పికెటింగ్ లు, రాస్తారోకోలు, ర్యాలీలలో పాల్గొన్నది. 26సార్లు అరెస్టయి, కోర్టుల చుట్టూ తిరిగింది. కొన్నిసార్లు జైలుకు కూడా వెళ్లింది.
60 సంవత్సరాల వయస్సులోనూ తెలంగాణ రాష్ట్రాన్ని ఆకాంక్షిస్తూ సభలు, సమావేశాలు నిర్వహించి ఉద్యమానికి చేయూతనిచ్చింది. తెలంగాణ విమోచనోద్యమంలో ఎందరో మహిళలు, ఉద్యమకారులకు ఆశ్రయం కల్పించి ఎన్నో అవమానాలను ఎదుర్కొన్నవారి గురించి ప్రపంచానికి తెలియజెప్పాలనే ఉద్దేశంతో 'తెలంగాణ విమోచనోద్యమ నవలల్లో స్త్రీ చైతన్యం' అనే అంశంపై పరిశోధన చేసి డాక్టరేట్ అందుకుంది.
బర్ఖాదత్ (పాత్రికేయురాలు)
బర్ఖాదత్ (Barkha Dutt) టెలివిజన్ పాత్రికేయురాలు. వీరు జాతీయంగా పేరొందిన ప్రముఖ చానల్ ఎన్.డి.టి.వి (న్యూఢిల్లీ టెలివిజన్) లో గత 21ఏళ్ళుగా పనిచేశారు. 2017 జనవరిలో ఆ ఉద్యోగానికి రాజీనామా చేశారు.
1999లో కార్గిల్ యుద్ధ సమయంలో దత్ యుద్ధానికి సంబంధించిన వార్తలను కార్గిల్ ప్రాంతానికి వెళ్ళి వార్తలను సేకరించి ప్రజలకు తెలియజేయడం ద్వారా దేశవ్యాప్తంగా పేరుపొందారు. దత్ ఎన్నో అంతర్జాతీయ అవార్డులను గెలుచుకున్నారు. ముఖ్యంగా దేశ ఉన్నతమైన అవార్డులలో నాలుగవదైన పద్మశ్రీని గెలుచుకున్నారు. దత్ దేశవ్యాప్తంగా సంచలనం సృష్టించిన  "రాడియా టేపుల వివాదము"లో ఇరుక్కున్నారు. ఎన్.డి.టి.వి లో వారం వారం ప్రసారమయ్యే జనాదరణ పొందిన ప్రముఖ కార్యక్రమమైన "వి ద పీపుల్" మరియు "ది బక్ స్టాప్స్ హియర్"లో వ్యాఖ్యాతగా వ్యవహరించారు.
దత్ న్యూఢిల్లీ లో జన్మించారు. వారి తండ్రి ఎస్.పి. దత్.వీరు ఏయిర్ ఇండియాలో పనిచేసేవారు. తల్లి ప్రభాదత్ పేరొందిన ప్రముఖ పాత్రికేయురాలు వీరు హిందుస్తాన్ టైమ్స్ పత్రికలో పనిచేశారు.
బర్ఖాదత్ తన తల్లి దగ్గరనుంచి పాత్రికేయ నైపుణ్యాలను నేర్చుకున్నారు. బర్ఖాదత్ చెల్లెలు బాహార్ దత్ కూడా టెలివిజన్ పాత్రికేయురాలిగా సి.ఎన్.ఎన్ ఐబిన్ చాలల్లో విధులు నిర్వహిస్తున్నారు. బర్ఖాదత్  మతాలను తిరస్కరించారు. తనను తాను ఆజ్ఞేయవాదిగా ప్రకటించుకున్నారు.సినీ విమర్శకులు, సమీక్షకులు ఎన్నో బాలీవుడ్ చిత్రాలలో పాత్రికేయ వృత్తి పాత్రను పోషిస్తున్న కథానాయికలు లేదా నటీమణులను బర్ఖాదత్ను ఆదర్శంగా తీసుకుంటారని తెలిపారు
కార్తికా నాయర్
కార్తికా నాయర్ (జననం 27 జూన్ 1992) ప్రముఖ భారతీయ సినీ నటి. ఆమె ముఖ్యంగా దక్షిణ భారత సినిమాల్లో నటించింది. 2009లో అక్కినేని నాగచైతన్య  సరసన  తెలుగు సినిమా  జోష్ తో తెరంగేట్రం  చేసింది కార్తికా. జీవా  సరసన  ఆమె  నటించిన  రెండో  చిత్రం  రంగంతో  ఆమె  ప్రసిద్ధి  చెందింది.  ఈ సినిమా  అసలు  తమిళం లో తీసి, తెలుగులో డబ్బింగ్  చేశారు.
కార్తీకా తల్లి ప్రముఖ నిన్నటి తరం నటి రాధ. ఆమె పెద్దమ్మ అంబిక కూడా ప్రముఖ దక్షిణ భారత నటే. కార్తికాకు ఒక తమ్ముడు, ఒక          చెల్లెలు. ఆమె చెల్లెలు తులసి నాయర్ కూడా సినిమాల్లో నటించింది.  కార్తికా ముంబైలోని పోడర్ అంతర్జాతీయ పాఠశాలలో ప్రాథమిక విద్య పూర్తి చేసింది. లండన్ స్కూల్ ఆఫ్ ఎకనమిక్స్ అనుబంధ కళాశాలలో అంతర్జాతీయ బిజినెస్ డిగ్రీ చదువుకుంది కార్తికా.
2009లో తన 17వ ఏట తెలుగు సినిమా జోష్ తో తెరంగేట్రం  చేసింది. ఈ సినిమాలో ఆమె నాగచైతన్య సరసన  నటించింది. ఆమె రెండో సినిమా  రంగం.  తమిళంలో  తీసిన  ఈ  సినిమాను తెలుగులో డబ్బింగ్  చేయగా, రెండు భాషల్లోనూ విజయవంతం కావడం విశేషం. ఆ తరువాత ఆమె  మలయాళంలో లెనిన్ రాజేంద్రన్ దర్శకత్వంలో మకరమంజు  సినిమాలో  నటించింది కార్తికా. ఆ తరువాత ఆమె భారతీరాజా దర్శకత్వంలో అన్నాకొడి సినిమాలో నటించింది.
రాచాబత్తుని సూర్యనారాయణ
రాచాబత్తుని సూర్యనారాయణ స్వాతంత్ర్య సమరయోధుడు. స్వాతంత్ర్య పోరాటంలో ఆయన తన ఆస్తిపాస్తులను కోల్పోయినా కించిత్తు బాధపడలేదు. స్వరాజ్యం సిద్ధించిన రోజు ఎంతో ఆనందించాడు.
1903లో తెనాలిలో చేనేతల కుటుంబంలో జన్మించారాయన. విద్యాభ్యాసం తరువాత 1932లో పంచాయత్ కోర్టు ప్రెసిడెంటుగా పనిచేశారు. 1937-47 మధ్య స్థానికుల ఆదరాభిమానాలతో రెండు సార్లు పోటీ లేకుండానే మున్సిపల్ కౌన్సిలరుగా ఎన్నికయ్యారు. అప్పట్లోనే స్వాతంత్ర్య ఉద్యమంపై ఆసక్తిని పెంచుకున్నారు. తాను స్వయంగా పాల్గొనడమే కాకుండా యువతను ఈ పోరాటంలో పాల్గొనేందుకు స్ఫూర్తిని కలిగించే వారు. ఇండియన్ నేషనల్ కాంగ్రెస్ పిలుపు ప్రకారం వ్యష్టి సత్యాగ్రహంలో పాల్గొనేలా చేసేవారు. ఆ క్రమంలో 1941 లో భట్టిప్రోలులో వేలాది మందితో సత్యాగ్రహం నిర్వహించారు.
అక్కడి నుంచి కృష్ణానదిని దాటి దివి తాలూకాలోకి ప్రవేశించారు. ప్రజలను సమీకరిస్తూ, సత్యాగ్రహ ప్రచారం చేస్తూ అప్పటి జిల్లా కేంద్రమైన మచిలీపట్నం చేరుకోగానే బ్రిటిష్ ప్రభుత్యం ఆయనను అరెస్టు చేసింది. సెక్షన్ 38 (95) డిఫెన్స్ అఫ్ ఇండియా రూల్స్ ప్రకారం ఆరు వారాల కఠిన కారాగార శిక్ష విధించారు. రాజమండ్రి సెంట్రల్ జైలులో 1941 ఫిబ్రవరి 22 నుండి ఏప్రిల్ 4 వ తేదీ వరకు శిక్ష అనుభవించారు.
ఆ తరువాత రెట్టించిన ఉత్సాహంతో ఉధమంలో కొనసాగారు. 1942లో ఆగస్టు క్రాంతి ఉద్యమంలో కాంగ్రెస్ పార్టీ సర్క్యులర్ ను ముద్రించేందుకు జైలు శిక్షకు భయపడి ఎవరూ ముందుకు రాని తరుణంలో ఆయన ధైర్యం చేసారు. అప్పటికే తెనాలిలో ఉన్న తన ముద్రణాలయంలో ముద్రించారు. కాంగ్రెస్ పార్టీ పిలుపు నిచ్చిన ప్రతి సందర్భంలోనూ మొక్కవోని దీక్షతో ఉద్యమ కార్యకలాపాల్లో పాల్గొన్నారు. ఆస్తిపాస్తులు కోల్పోయి చివరకు ముద్రణాలయం అమ్ముకోవలసి వచ్చింది. పెన్షన్ కోసం కూడా దరఖాస్తు చెయ్యలేదు. ప్రెస్ కూడా అమ్ముకొని కటిక దారిద్ర్యంలో 1961, ఏప్రిల్ 15న మరణించారు.
అన్నపనేనివారిగూడెం
అన్నపనేనివారిపాలెం కృష్ణా జిల్లా, ముసునూరు మండలానికి చెందిన గ్రామం. పిన్ కోడ్ నం. 521 207., ఎస్.టి.డి. కోడ్ = 08656.
హెచ్. డబ్ల్యు.ఓ ప్రాధమిక పాఠశాల. 
అన్నపనేనివారిగూడెం, వేల్పుచర్ల గ్రామ పంచాయతీ పరిధిలోని ఒక శివారు గ్రామం.
అంగులూరి అంజనీదేవి
అంగులూరి అంజనీదేవి వరంగల్లు జిల్లాకు చెందిన రచయిత్రి. ఈమె నవల, కథ, కవిత్వ ప్రక్రియలలో రచనలు చేసింది. ఈమె మామిడెల రాఘవయ్య, వెంకట సుబ్బమ్మ దంపతులకు జన్మించింది. అంగులూరి ఆంజనేయులును వివాహం చేసుకుంది. ఈమె పదవ తరగతి చదివే సమయం నుండే కథలు వ్రాయడం మొదలు పెట్టింది. ఈమె ఇంటర్మీడియట్ చదివేటప్పుడు ఈమె తొలి నవల మధురిమ ప్రగతి వారపత్రిక నుండి ధారావాహికగా వెలువడింది. ఈమె కథలు, కవిత్వం ఆకాశవాణి కడప, వరంగల్లు కేంద్రాలలో ప్రసారమయ్యాయి. ఈమె తెలుగు సాహిత్యంలో బి.ఎ. చదివింది.
ఈమె వెలువరించిన పుస్తకాలలో కొన్ని:
Interview with Myindmedia Radiohttps://www.youtube.com/watch?v=pNuOvk-5YKc&list=PLwvKbhzkvIJ1G2qz3qyqJYuNcotCT44C9
మూల విజయారెడ్డి
మూల విజయారెడ్డి తెలంగాణ రాష్ట్ర ఉద్యమకారిణి. తెలంగాణ రాష్ట్ర సమితి ఏర్పడిన తర్వాత 2001 నుంచి మలిదశ తెలంగాణ ఉద్యమంలో చురుకైన పాత్ర నిర్వహించింది. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది. పెద్దపల్లి జిల్లా స్త్రీ, శిశు, వృద్దుల, వికలాంగుల యాదృచ్ఛిక పేజీగుల సంక్షేమ శాఖ కో ఆర్గనేజర్ గా మరియు TRS పార్టీ జాయింట్ సెక్రటరీగా ఉన్నారు.
విజయరెడ్డి అప్పటి కరీంనగర్ జిల్లా కాల్వశ్రీరాంపూర్ లోని కూనారం గ్రామంలో జన్మించారు. ఈవిడ తండ్రి దండ తిరుపతిరెడ్డి ఉపాధ్యాయునిగా పదవీ విరమణ చేశాడు. 1969లో జరిగిన తెలంగాణ ఉద్యమంలో దీక్ష చేపట్టి పది రోజులు జైలు జీవితం గడిపాడు. ఈ క్రమంలో టీఆర్‌ఎస్‌ రిటైర్డ్‌ ఎంప్లాయిస్‌ రాష్ట్ర అధ్యక్షనిగా పనిచేశాడు.
1969 తెలంగాణ ఉద్యమంలో పాల్గొన్న తన తండ్రి స్ఫూర్తితో మలిదశ ఉద్యమంలో పాల్గొన్నది. తెలంగాణ ఉద్యమ సమయంలో గోదావరిఖని, పెద్దపల్లి, కరీంనగర్‌ లలో జరిగిన కార్యక్రమాల్లో పాల్గొనడంతోపాటు కోటపల్లి మండలంలోని ప్రజలను ఉద్యమంలో భాగస్వామ్యులను చేసింది. రైలురోకో, ఐఎన్టీయూసీ కార్యాలయ ధ్వంసంలో విజయారెడ్డిపై రెండు కేసులు సైతం నమోదయ్యాయి. తెలంగాణ బిల్లు పార్లమెంట్‌ లో పెట్టే సమయంలో ఢిల్లీ లోనే ఉండి, 12 రోజులపాటు ఆందోళనలో పాల్గొన్నది. సమైక్యాంధ్రకు నిరసనగా ఢిల్లీలోని విజయచౌక్‌లో ధర్నా చేస్తున్న విజయారెడ్డిని పోలీసులు అరెస్ట్ చేయడంతో ఒక్కరోజు జైలులో ఉంది.
అదితి రావు హైదరి
అదితి రావు హైదరి,  ప్రముఖ భారతీయ సినీ నటి. ఆమె ఎక్కువగా బాలీవుడ్, తమిళ సినిమాల్లో నటించింది. అస్సాంకు చెందిన మహ్మద్ సలేహ్ అక్బర్ హదరి, హైదరాబాద్కు  చెందిన  జే.రామేశ్వర్ రావుల కుటుంబంలో  జన్మించింది.  వీరిద్దరిదీ రాజకుటుంబమే. 2006లో మమ్ముట్టి సరసన,  మలయాళ చిత్రం  ప్రజాపతితో  తెరంగేట్రం చేసింది  అదితి. ఈ సినిమాలో దేవదాసీ పాత్రలో నటించిన ఆమెకు ప్రేక్షకుల,  విమర్శకుల ప్రశంసలు లభించాయి.
2011లో సుధీర్ మిశ్రా దర్శకత్వంలో ఆమె నటించిన యే సాలీ జిందగీ సినిమాతో ఆమె మరింత ప్రజాదరణ సంపాదించింది. ఈ సినిమాలోని ఆమె నటనకు స్ర్కీన్ పురస్కారాల్లో ఉత్తమ సహాయ నటి పురస్కారం లభించింది. ఆ తరువాత ఆమె ఎన్నో విజయవంతమైన సినిమాల్లో నటించింది.  ఆమె నటించిన  రాక్ స్టార్ (2011),  మర్డర్3 (2013), ఖూబ్ సూరత్ (2014), వాజిర్ (2016) ఫితూర్ (2016) వంటి సినిమాలు  విజయవంతయయ్యాయి. ఆమె ప్రముఖ భరతనాట్య గురువు లీలా శాంసన్ వద్ద భరతనాట్యం నేర్చుకుంది.
28 అక్టోబర్ న ఆమె జన్మించింది. ఆమె తల్లిదండ్రులు ఇద్దరూ రాజ కుటుంబాలకు చెందినవారే. ఆమె తండ్రి అస్సాంకు చెందిన మహ్మద్ సలెహ్ అక్బర్ హైదరీ రాజ కుటుంబంలో జన్మించారు. ఆమె తల్లి వనపర్తి సంస్థానానికి చెందిన జే.రామేశ్వర్ రావు కుమార్తె. అదితి అక్బర్ హైదరి మునిమనుమరాలు. అలాగే అస్సాం మాజీ గవర్నర్ మహ్మద్ సాలెహ్ అక్బర్ హైదరి మనవరాలు. సినీ నిర్మాత, ఆమిర్ ఖాన్ భార్య  కిరణ్ రావు, అదితి కజిన్ అవుతుంది. వనపర్తి సంస్థానాధీశుడు  రాజా జె.రామేశ్వరరావు, శాంతా రామేశ్వరరావులు అదితికి తాతయ్య, అమ్మమ్మలు అవుతారు. రామేశ్వరరావు ఓరియంట్ బ్లాక్ స్వాన్ అనే ప్రచురణ సంస్థకు  చైర్ పర్సన్ గా  వ్యవహరిస్తున్నారు.  ఆమె ఆరవ ఏటనే భరతనాట్యం నేర్చుకోవడం మొదలుపెట్టింది. కొద్దికాలానికే ఆమె ప్రముఖ  భరతనాట్య  కళాకారిణి వద్ద  నాట్యం  నేర్చుకోవడం ప్రారంభించింది. ఆంధ్రప్రదేశ్లోని మదనపల్లెలో ఉన్న రిషీ వ్యాలీ స్కూల్ లో ప్రాథమిక విద్య అభ్యసించింది. ఢిల్లీ విశ్వవిద్యాలయానికి చెందిన లేడీ శ్రీరాం కళాశాలలో డిగ్రీ పూర్తి చేసింది.
పార్క్ చాన్-వుక్ (దర్శకుడు)
పార్క్ చాన్-ఉక్ (జననం: ఆగష్టు 23, 1963) దక్షిణ కొరియాకు చెందిన ప్రసిద్ధ సినీ దర్శకుడు, రచయిత, మరియు నిర్మాత. అంతకు పూర్వం సినీ విమర్శకుడిగా పనిచేశారు. దక్షిణ కొరియాలో ఎంతో పేరుపొందిన దర్శకుడిగా ప్రసిద్ధికెక్కారు. వీరు తీసిన చిత్రాలైన "జాయింట్ సెక్యూరిటీ ఏరియా" "సింపతీ ఫర్ మిస్టర్ వెన్జెన్స్" "ఓల్డ్ బాయ్" మరియు "లేడీ వెన్జెన్స్" చిత్రాలు దక్షిణ కొరియాలోనే కాకుండా ప్రపంచ వ్యాప్తంగా సినీ ప్రేక్షకులు మరియు విమర్శకులచే ప్రశంసలు పొందాయి. వీరి చిత్రాలలో హింసా సన్నివేశాలు ఎక్కువగా వుంటాయి.
పార్క్  పుట్టి పెరిగింది దక్షిణ కొరియా రాజధాని సియోల్ నగరంలో. సోమ్గాంగ్ యూనివర్శిటీలో తత్వశాస్త్రాన్ని చదువుకున్నాడు. అక్కడే తను సోమ్గాంగ్ సినిమా క్లబ్ ని మొదలు పెట్టి సినిమాలకు సంబంధించిన సంపాదకీయాలు ప్రచురిస్తుండేవాడు. తను మొదట కళా విమర్శకుడినవుదామనుకున్నాడు. కాని ఆల్ఫ్రెడ్ హిచ్కాక్ యొక్క్ చిత్రం "వెర్టిగో" చూసి సినీ దర్శకుడినవ్వాలని నిశ్చయించుకున్నాడు. విద్య పూర్తయిన తరువాత సినిమాలకు సంబంధించిన వ్యాసాలు వ్రాస్తూ సహాయ దర్శకుడిగా పని చేయడం మొదలు పెట్టాడు. ఆ తరువాత తను దర్శకుడిగా మొట్టమొదటి చిత్రం "ది మూన్ ఇస్ ది సన్స్ డ్రీమ్(1992) లో తీసాడు. ఆ తరువాత ట్రయో అనే చిత్రాన్ని తీసాడు. పార్క్ తను దర్శకుడిగా ఆరంగ్రేటం చేసిన మొదట్లో తీసిన చిత్రాలు పెద్దగా వసూళ్ళు సాధించలేకపోయాయి. పార్క్ కి దర్శకుడిగా మంచి గుర్తింపు తెచ్చిన చిత్రం "జాయింట్ ఏరియా సెక్యూరిటీ" ఈ చిత్రం విమర్శకుల ప్రశంసలతో పాటు మంచి వసూళ్ళూ రాబట్టింది. ఆ తరువాత తీసిన చిత్రాలు "సింపతీ ఫర్ మిస్టర్ వెన్జెన్స్" "ఓల్డ్ బాయ్" మరియు "లేడీ వెన్జెన్స్" ప్రపంచ వ్యాప్తంగా పార్క్ కి మంచి గురింపు తెచ్చిపెట్టాయి. 
2004లో "హాలీవుడ్ రిపోర్టర్" పత్రికకు ఇచ్చిన ఇంటర్వ్యూలో దర్శకుడిగా తన మీద సోఫోకల్స్, షేక్ స్పియర్, ఫాంజ్ కాఫ్కా, దాస్తొయెవ్‌స్కీ, బాల్జాక్, మరియు కర్ట్ వోన్గెట్ యొక్క ప్రభావం వుందని తెలిపాడు.
కె. వాసవదత్త రమణ
కె. వాసవదత్త రమణ వర్తమాన తెలుగు రచయిత్రులలో ఒకరు. ఈమె ఎం.వి.రామారావు, హైమావతి దంపతులకు 1967, జనవరి 12వ తేదీన హైదరాబాదులో జన్మించింది. ఈమె విద్యాభ్యాసం అంతా హైదరాబాదు, సికిందరాబాదులలో గడచింది. ఈమె తల్లి రేడియో కళాకారిణి, తండ్రి ప్రముఖ రంగస్థల నాటక దర్శకుడు, నటుడు, ప్రయోక్త మరియు సాహిత్యవేత్త కావడంతో ఈమెకు చిన్న తనం నుండే తెలుగు భాష పట్ల మక్కువ ఏర్పడింది. ఈమె తాతగారు స్వాతంత్ర్య సమరయోధుడు. ఈమె స్నాతకోత్తర పట్టాను పొంది ప్రస్తుతం హైదరాబాదులో ఎ.పి.బివరేజస్ కార్పొరేషన్‌లో డాటా ప్రాసెసింగ్ ఆఫీసర్‌గా పనిచేస్తున్నది. ఈమె భర్త హెచ్.ఐ.ఎల్.లో ఉన్నతోద్యోగి. ఈమెకు ఇద్దరు కుమారులు. వారు అమెరికాలో స్థిరపడ్డారు. ఈమె ఆకాశవాణి, దూరదర్శన్‌లలో గ్రేడెడ్ కళాకారిణిగా పాతికేళ్ళకు పైగా కృషి చేసి అనేక పిల్లల కథలు, నాటికలు, సాంఘిక నాటకాలు, కథానికలు వ్రాసి ప్రసారం చేసింది. ఈమె దూరదర్శన్‌లో స్త్రీలకార్యక్రమాలు, ఆరోగ్య కార్యక్రమాలు, న్యాయసలహాలు, ఈ వారం అథితి వంటి అనేక కార్యక్రమాలకు వ్యాఖ్యాత్రిగా పనిచేసింది. ఈమె శ్రీదత్త సాంస్కృతిక సంస్థను ఏర్పాటు చేసి దానికి కార్యదర్శిగా పనిచేస్తున్నది. ఈ సంస్థ ద్వారా తన తండ్రి ఎం.వి.రామారావు పేర ప్రతి సంవత్సరం ఒక రంగస్థల కళాకారునికి పురస్కారాన్ని అందజేస్తున్నది. ఈ పురస్కారం అందుకున్నవారిలో కాకరాల, శ్రీపాద కుమారశర్మ తదితరులకు లభించింది.
ఈమె తొలి కథ అరుగు 2006లో ప్రచురితమైనది. అప్పటి నుండి ఈమె 70కి పైగా కథలు, కొన్ని నవలలు వ్రాసింది. ఈమె కథల సంపుటి వెలుగురేఖలు Tribute పేరుతో ఆంగ్లంలోనికి అనువదించబడింది.
ఈమె ప్రకటించిన కొన్ని పుస్తకాలు:
ఈమె వ్రాసిన కథలు అనేక బహుమతులను గెలుచుకున్నాయి. వాటిలో కొన్ని:
కిరణ్ రావు
కిరణ్ రావు,  ప్రముఖ భారతీయ నిర్మాత, స్ర్కీన్ రచయిత, దర్శకురాలు. ఆమె ప్రముఖ నటుడు ఆమిర్ ఖాన్ భార్య. ఆమె వనపర్తి రాజకుటుంబానికి చెందినది.
7 నవంబరు 1973న తెలంగాణాలోని వనపర్తి సంస్థానం రాజా  జే.రామేశ్వర్ రావు కుమారుడికి జన్మించింది కిరణ్.
ఆమె కలకత్తాలో పెరిగింది. అక్కడి లోరెటో హౌజ్ లో చదువుకుంది.1992లో  ఆమె తల్లిదండ్రులతో పాటు ముంబైకు మారిపోయింది. 1995లో ముంబైలోని సోఫియా కాలేజ్ ఫర్ ఉమెన్ లో ఎకనామిక్స్ లో డిగ్రీ పూర్తి చేసింది కిరణ్. సోఫియా పాలిటెక్నిక్ లో సోషల్ కమ్యూనికేషన్స్ మీడియా కోర్స్ లో రెండు నెలలు చదువుకుని, ఆ తరువాత మానేసి ఢిల్లీ వెళ్ళిపోయింది ఆమె. ఢిల్లీలోని ఎజెకె మాస్ కమ్యూనికేషన్ రీసెర్చ్ సెంటర్ లో మాస్టర్స్ డిగ్రీ పూర్తి చేసింది కిరణ్. నటి అదితి రావు హైదరి, కిరణ్ కజిన్స్.
ముత్తా వెంకట సుబ్బారావు
ముత్తా వెంకట సుబ్బారావు (18 జూలై 1878 - 30 డిసెంబరు 1960) (ముర్తయ్య శెట్టి) మద్రాసు హైకోర్టు ప్రధాన న్యాయమూర్తి .
ఆయన ఆంధ్రప్రదేశ్ రాష్ట్రంలోని తూర్పుగోదావరి జిల్లాకు చెందిన ఆకివీడులో జూలై 18 1878 న జన్మించాడు. మద్రాసు క్రిస్టియన్ కళాశాలలో పట్టభద్రుడైనాడు. తరువాత మద్రాసు న్యాయ కళాశాలలో న్యాయశాస్త్రాన్ని అభ్యసించాడు.
విద్యాభ్యాసం అనంతరం ఆయన సి.వి.కుమారస్వామి శాస్త్రి వద్ద జూనియర్ లాయరుగా పనిచేసాడు. 1903లో ఆయన స్వంతంగా ప్రాక్టీసు మొదలుపెట్టాడు. నవంబరు 1 1921 న మద్రాసు హైకోర్టులో న్యాయమూర్తిగా నియమితులైనాడు. ఆ విధంగా నియమింపబడిన మొదటి భారతీయుడాయన. ఆయన "1936 న్యూ యియర్ ఆనర్స్" జాబితాలో "నైట్ బాచిలర్"గా నియమితులైనాడు.
రెండవ ప్రపంచ యుద్ధం జరుగుతున్న కాలంలో ఒకసారి కలకత్తా మెయిలులో మొదటి తరగతి కంపార్టుమెంటులో ప్రయాణిస్తుండగా గూడూరులో ఒక బ్రిటిషు మిలిటరీ అధికారి కంపార్టుమెంటులో ఎక్కుతున్నందున సుబ్బారావును దిగిపొమ్మని చెప్పాడు. తనకు టిక్కెట్టు ఉందని తనను దిగిపొమ్మనడం తప్పని, ఆ దొర రెండోవైపు కూర్చోవచ్చని చెప్పినా వినకుండా ముత్తా వెంకట సుబ్బారావుని కిందకు ఈడ్చేశారట. అంతటితో ఆగకుండా సీటు క్రిందవున్న నల్లపెట్టెను బూటుకాలుతో తన్నాడట. ఆ పెట్టెను బూటుకాలితో తన్నాడట. ఆ పెట్టెకు అమర్యాద జరిగితే తీవ్ర నేరమని చెప్పినా పెడచెవిన పెట్టిన ఆ మేజర్ దాన్ని కాలుతో తంతే ఆ పెట్టె మూత వూడిపోయి మద్రాసు హైకోర్టు రాజలాంఛనాలు కిందపడ్డాయి. వెంటనే వాటిని ధరించి అది కోర్టని ప్రకటించి మేజర్‌ను క్షమాపణ చెప్పమని కోరాడట. అయినా ఖాతరు చేయని మేజర్‌ను తనకు జరిగిన అవమానానికి క్షమించి, న్యాయస్థానాన్ని అగౌరవ పరచినందుకు ఏడేళ్ళు కఠిన కారాగార శిక్ష విధించాడట. దీంతో లొంగిపోయిన ఆ సేనాని తర్వాత లండన్ ప్రీవీ కౌన్సిలుకి అప్పీలు చేసుకున్నాడు. అయితే విచారణ జరిపిన ప్రీవీ కౌన్సిల్ ముత్తా విధించిన శిక్ష తక్కువని చెప్పి దానికి మూడు రెట్లు 21 సంవత్సరాలను శిక్షగా విధించారు.
ఆయన 1928లో ఆండాళమ్మ అనే వితంతువును ఆదర్శ వివాహం చేసుకున్నాడు. అదే సంవత్సరం ఆ దంపతులు "మద్రాస్ సేవా సదన్" అనే సంస్థను ప్రారంభించారు. ఆ సంస్థ 10,000 రూపాయల పెట్టుబడితో 8 మంది అనాథ బాలికలతో ప్రారంభమయ్యింది. కాలక్రమేణా ఆ సంస్థ 10,000 మంది స్త్రీలకు, బాలికలకు ఆశ్రయం కల్పించిన అతి పెద్ద సేవా సంస్థగా ఎదిగింది. అంతే కాకుండా ఈ మద్రాస్ సేవా సదన్ లేడీ ఆండాళ్ వెంకట సుబ్బారావు హయ్యర్ సెకండరీ స్కూలును, సర్ ముత్తా వెంకట సుబ్బారావు సంగీత సభను నడుపుతున్నది.
ధాత్రిక స్వప్న
ధాత్రిక స్వప్న తెలంగాణ రాష్ట్ర విద్యార్థి నాయకురాలు. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
ధాత్రిక స్వప్న తెలంగాణ రాష్ట్రం, నిజామాబాద్ జిల్లాలో జన్మించింది. ఉన్నత విద్యకోసం హైదరాబాద్ లోని ఉస్మానియా విశ్వవిద్యాలయములో చేరింది. వృక్షశాస్త్రంలో పీహెచ్‌డీ స్కాలర్‌గా చేస్తుంది.
ఉద్యమ సమయంలో ఏర్పడిన పరిచయంతో మున్నురుకాపు విద్యార్థి నాయకుడు మల్లేష్‌ను ప్రేమించి పెళ్ళి చేసుకుంది.
మలిదశ తెలంగాణ ఉద్యమ పోరాటంలో ఉస్మానియా విశ్వవిద్యాలయ విద్యార్థినిగా తెలంగాణ కోసం ఉద్యమించింది. పోలీసులు పెట్టిన చిత్రహింసలను, తగిలిన రబ్బరు బుల్లెట్లు గాయాలను భరిస్తూ ఉద్యమంలో కొనసాగింది. తెలంగాణ రాష్ట్ర సమితి విద్యార్థి సంఘం ఉస్మానియా శాఖ విద్యార్థిని విభాగానికి అధ్యక్షురాలిగా పనిచేసింది.
హైదరాబాద్ సిస్టర్స్
హైదరాబాద్ సిస్టర్స్ గా ప్రసిద్ధి చెందిన భాస్కర లలిత, భాస్కర హరిప్రియలు కర్ణాటక సంగీతంలో జంట గాయనీమణులు. 
హైదరాబాదుకు చెందిన ఈ సోదరీమణులు బి.శివచంద్ర, సరోజ దంపతులకు జన్మించారు. వీరు మొత్తం 8 మంది అక్కచెల్లెళ్లు. ఈకుటుంబం లోని ఎనిమిది మంది కూడా సంగీతంతో సంబంధం ఉన్నవారే. ఒకరు గజల్స్ పాడటంలో ప్రావీణ్యం సంపాదిస్తే, ఇద్దరు వయోలిన్ విదాంసులు. మరొక సోదరి లలిత గీతాలను ఆకాశవాణిలో పాడుతుంది. లలిత, హరిప్రియలు మాత్రం హైదరాబాద్ సిస్టర్స్ పేరుతో ప్రసిద్ధి చెందారు. వీరిలో లలిత 1950, అక్టోబరు 6న, హరిప్రియ 1952, సెప్టెంబర్ 27న జన్మించారు. వీరి తల్లి సరోజ సంగీత విద్వాంసుడు టి.జి.పద్మనాభన్ వద్ద సంగీతం అభ్యసించింది. అతడే ఈ ఇరువురికి కూడా సంగీతం నేర్పించాడు. అనేక సంవత్సరాల సంప్రదాయబద్ధ కఠోర శిక్షణ తరువాత వీరు సృజించిన మనోధర్మ సంగీత రసజ్ఞులను ఆకర్షించింది. సంగీత సాధన వీరి చదువులకు అడ్డు కాలేదు. లలిత బి.ఎ. చదువగా, హరిప్రియ సైన్సులో పట్టభద్రురాలు.
వీరి మొదటి సంగీత కచేరీ 1960లో హైదరాబాదులోని శంకరమఠంలో నవరాత్రి ఉత్సవాల సందర్భంగా జరిగింది. వీరు మొదటి కచేరీతోనే పలువురు సంగీత విద్వాంసుల ప్రశంసలనందుకున్నారు. వీరు స్కూలుకు వెళ్లే దినాలలోనే అనేక అవార్డులు గెలుచుకున్నారు. 1968, 1969లో ఆల్ ఇండియా రేడియో పోటీలలో పాల్గొని వీరిద్దరూ ప్రథములుగా నిలిచారు. ప్రస్తుతం వీరిద్దరూ ఆకాశవాణిలో టాప్ గ్రేడ్ గాత్ర సంగీతకళాకారులు. చెన్నైలో వీరి మొదటి కచేరీ కృష్ణ సభలో జరిగింది. ఆ కచేరీలో వీరి ప్రదర్శనకు ఎనలేని ప్రచారం లభించింది. ఆ తరువాత వీరు వెనుకకు తిరిగి చూసుకోవలసిన అవసరం రాలేదు. ప్రతియేటా కనీసం 12 సంగీతసభలలో పాల్గొనడానికి వీరికి ఆహ్వానం వచ్చేది. వీరు ఆంధ్రరాష్ట్రమంతటా తమ సంగీతకచేరీలు ఇవ్వడమే కాక భారతదేశంలోని పలు నగరాలలోను, అమెరికా, కెనడా, సింగపూర్, ఇంగ్లాండ్, దుబాయి వంటి దేశాలలో కూడా తమ సంగీత ప్రదర్శనలు ఇచ్చి అక్కడి సంగీతప్రియుల ప్రశంసలకు పాత్రులయ్యారు.
తోడి, కాంభోజి, శంకరాభరణం, కళ్యాణి, పూర్వి కళ్యాణి మొదలైన రాగాలు వీరికి చాలా ఇష్టమైన రాగాలు. ప్రాచీనమైన కర్ణాటక సంగీతానికి వీరు ఆధునిక సాంకేతికతను ప్రతిభావంతంగా జోడించారు. ఎలెక్ట్రానిక్ తంబూరను వినియోగంతో మొదలుపెట్టి కష్టతరమైన పాటలను చదువుతూ పాడటానికి వీలుగా ఐపాడ్‌లను ఉపయోగించేవారు. ఇంటర్నెట్ ద్వారా అనేక కొత్త కృతుల గురించి తెలుసుకున్నారు. తమ శిష్యులకు సంగీతం నేర్పడానికి స్కైప్‌ను వినియోగిస్తున్నారు.
వీరిద్దరూ స్వయంగా కచేరీలు చేయడమే కాక అనేక మంది యువ గాయనీగాయకులకు శిక్షణ నిచ్చి వారిని జాతీయస్థాయి కళాకారులుగా తీర్చిదిద్దుతున్నారు. వీరిద్దరూ హైదరాబాదు, సికిందరాబాదులలోని ప్రభుత్వ సంగీత కళాశాలలో అధ్యాపకులుగా ఉన్నారు.
ఈ జంటకు వారి సంగీతప్రతిభకు గుర్తింపుగా అనేక సన్మానాలు, సత్కారాలు జరిగాయి. ఆంధ్రప్రదేశ్ ప్రభుత్వం కళారత్న పురస్కారంతో సత్కరించింది. మద్రాస్ మ్యూజిక్ అకాడమీ వారు కె.ఆర్.సుందరం అయ్యర్/కామేశ్వరీ అమ్మాళ్ అవార్డును బహూకరించింది. సంగీత చూడామణి, సప్తగిరి విద్వన్మణి మొదలైన బిరుదులు లభించాయి. వీరి కర్ణాటక సంగీత కచేరీల గురించి న్యూస్‌టైమ్స్, ది హిందూ, టైమ్స్ ఆఫ్ ఇండియా వంటి జాతీయ దినపత్రికలు ప్రశంసలను కురిపించాయి.
లహరి గుడివాడ
లహరి గుడివాడ ప్రముఖ రంగస్థల నటీమణి. 2014లో రంగస్థలంపై అడుగు పెట్టిన లహరి, ఇప్పటివరకు 400 నాటక, నాటికల ప్రదర్శనలలో పాల్గొని, అనేక పరిషత్తులలో ఉత్తమ నటిగా బహుమతులు, సత్కారాలు అందుకుంది.
లహరి 1988, ఏప్రిల్ 1న గుంటూరులో జన్మించింది. తండ్రి వ్యాపారి, తల్లి జూనియర్ కళాశాల అధ్యాపకురాలు. మెకానికల్ ఇంజనీరింగ్ పూర్తిచేసిన లహరి, ప్రస్తుతం పర్యాటకశాస్త్రంలో పి.జి. చదువుతుంది.
హోటల్ మేనేజ్ మెంట్ కళాశాలను నడుపుతున్న సమయంలో నటనపై ఈటీవి పరిపూర్ణ మహిళ కార్యక్రమంలో సెమీ ఫైనల్ వరకు వెళ్లింది. స్మైల్ రాణి స్మైల్, డ్యాన్స్-2001, ఛాలెంజ్-2002 పోటీల్లో విజేతగా నిలిచింది.
లహరి 2014లో రంగస్థలంపై అడుగు పెట్టింది. ఇప్పటివరకు 400 నాటక, నాటికల ప్రదర్శనలలో పాల్గొన్నది. అనేక పరిషత్తులలో ఉత్తమ నటిగా బహుమతులు, సత్కారాలు అందుకుంది.
పెళ్లిచేసి చూడు, వైనాట్, పోవోయి అనుకోని అతిథి, రెండు నిశబ్ధాల మధ్య, బ్రతకనివ్వండి, ఆశ్రిత, అభయ, పల్లవి అనుపల్లవి, ఆఖరి ఉత్తరం, బైపాస్, సరికొత్త మనుషులు, అరసున్న, నిషిద్దాక్షరి, తగునా ఇది భామా, ఇరుసంధ్యలు, గోవు మాలచ్చిమి, బతుకుచిత్రం, గుర్తు తెలియని శవం, నల్లజర్ల రోడ్డు, మొల్ల (పద్యనాటకం), భక్తకన్నప్ప, పాదుకా పట్టాభిషేకం, శ్రీకృష్ణదేవరాయలు, సౌదామిని, జ్యోతీరావ్ పూలే, పల్నాటి యుద్ధం, అక్క అలుగుడు..చెల్లి సణుగుడు, తొక్క తీస్తా, కొత్తనీరు, బతుకుచిత్రం, నా గూడు, సిగ్గు, మా ప్రేమకు న్యాయం కావాలి వంటి నాటక, నాటికలలో నటించింది.
స్వర్ణకమలాలు (పుస్తకం)
స్వర్ణకమలాలు ప్రముఖ రచయిత్రి ఇల్లిందల సరస్వతీదేవి రచించిన కథల సంకలనం. భారతీయ అత్యున్నత సాహిత్య పురస్కారంగా వాసికెక్కిన కేంద్ర సాహిత్య అకాడమీ అవార్డు పొందిన తొలి తెలుగు రచయిత్రిగా ఇల్లిందల సరస్వతీదేవిని ఈ కథాసంకలనం నిలిపింది. ఈ గ్రంథంలో వంద కథలున్నాయి. వాటిలో కొన్ని అంతకు ముందు "పండుగ బహుమానము", "అక్కరకు రాని చుట్టము", "ముత్యాలమనసు" అనే సంపుటాలలో ప్రచురింపబడ్డాయి. 1981లో వెలువడిన ఈ కథా సంకలనానికి ప్రముఖ రచయిత అమరేంద్ర "తొలి పలుకుల"ను అందించాడు. ఈ సంకలనంలోని అనేక కథలు హిందీ, కన్నడ, మరియు ఇతర భారతీయ భాషలలోనికి అనువదించబడ్డాయి.
తులసి నాయర్
తులసి నాయర్, భారతీయ సినీ నటి. ఆమె తమిళ సినిమాల్లో నటించింది. 2013లో మణిరత్నం దర్శకత్వంలో కడలి సినిమాతో తెరంగేట్రం చేసింది తులసి. ఆ తరువాత రవి కె.చంద్రన్ దర్శకత్వంలో యాన్ (2014) సినిమాలో నటించింది.
తన 14వ ఏట తులసి మణిరత్నం దర్శకత్వం వహించిన కడలి సినిమాలో నటించే అవకాశం వచ్చింది. 2011 నవంబరు లో సుహాసిని సిఫార్సుపై తులసిని ఎంచుకున్నాడు మణి రత్నం. ఈ పాత్రకు ఆమె చిన్నది అవుతుందన్న కారణంతో మొదట మణి  రత్నం ఆమెను తిరస్కరించారు. కానీ ఈ సినిమా నుంచి సమంత తప్పుకోవడంతో సహాసినీ సిఫార్సుపై తులసిని తిరిగి తీసుకున్నాడు మణి.  ఈ సినిమా కథానాయకుడు గౌతం కార్తిక్, తులసిలకు మొదటి సినిమా. నిజానికి 32 ఏళ్ళ క్రితం గౌతం తండ్రి కార్తిక్, తులసి తల్లి రాధ హీరో  హీరోయిన్లుగా కలసి తమ మొదటి సినిమాలో నటించడం విశేషం.
ఎన్నికల కమిషన్
ఎన్నికల నిర్వహణా వ్యవహారాలను సమీక్షించే వ్యవస్థే ఎన్నికల కమిషన్. ఎన్నికల కమిషన్ వివిధ దేశాలలో వివిధ నామాలతో వ్యవస్థీకరించబడింది. 'కేంద్ర ఎన్నికల కమిషన్', 'ఎన్నికల శాఖ', ఎన్నికల కోర్ట్' వంటి పేర్లు చలామణిలో ఉన్నాయి.
నిర్దేశించబడిన నియమావళిని అనుసరించి భౌగోళికమైన హద్దులని ఏర్పాటు చేయుట, వాటిలో ఎన్నికలు సజావుగా, క్రమ పద్ధతిలో జరిగేలా చూచుట కమిషన్ ప్రధాన విధులు.
సమాఖ్య వ్యవస్థలలో, సభ్యులు విడిగా ఎవరికీ వారే కమిషన్లు ఏర్పాటు చేసుకునే సౌలభ్యం కూడా చాలా దేశాలలో వాడుకలో ఉంది.
కమిషన్ లో రకాలు
"స్వతంత్ర వ్యవస్థ"
ఈ వ్యవస్థలో కమిషన్ కి స్వతంత్ర ప్రతిపత్తి ఉంటుంది. కమిషన్ పద్దులని స్వయంగా నిర్వహించుకునే అధికారం కలిగి ఉంటుంది. కొన్ని దేశాలలో కమిషన్ ఇటువంటి వ్యవస్థ కలిగిఉండటానికి రాజ్యాంగబద్ధత కూడా ఉంది. ఈ రకం వ్యవస్థ ఆస్ట్రేలియా, కెనడా, పోలాండ్, ఇండియా, ఇండోనేషియా, నైజీరియా, పాకిస్తాన్, రోమానియా, దక్షణ ఆఫ్రికా, శ్రీలంక, థాయిలాండ్, యూకే లలో వాడుకలో ఉంది.
శాఖా వ్యవస్థ
ఈ రకం వ్యవస్థలలో కమిషన్ ని 'ఎన్నికల శాఖ' గా వ్యవహరిస్తారు. ఇందులో కమిషన్ ప్రభుత్వ శాఖగా రాజ్యాంగం చేత గుర్తింపబడుతుంది. ప్రభుత్వాధికారులు కానీ, శాసన సభ్యులు కానీ కార్యనిర్వాహక సభ్యులుగా కొనసాగుతారు. ఈ వ్యవస్థ బొలివియా, కోస్టారికా, పనామా, నికరగ్వా, వెనిజులాలో వాడుకలో ఉంది.
"కార్యనిర్వాహక వ్యవస్థ"
ఈ వ్యవస్థలో కమిషన్ ప్రభుత్వ శాఖలలో  ఒక కార్యనిర్వాహక శాఖగా కాబినెట్ మంత్రి పర్యవేక్షణలో నిర్వహింపబడుతుంది.డెన్మార్క్, సింగపూర్, స్వీడన్, స్విట్జర్లాండ్, ట్యునీషియాలలో ఈ రకం కమిషన్ ని గమనించవచ్చు.
మర్రి కృష్ణా రెడ్డి
వేద సాహిత్యాన్ని వెలికి తీసి తెలుగు వారికి తేటతెలుగులో నాలుగు వేదాలకు భాష్యాలను అందించిన వారు డా.మర్రి కృష్ణా రెడ్డి.ఈయన వేదగిరి పీఠ సంస్థాపకుడిగా,చతుర్వేద భాష్యముల పరిష్కర్తగా,సిద్ధాంతాలంకారునిగా,వేద సంపాదకుడిగా బహుముఖ ప్రజ్ఞాశాలి .
బాల్యం మరియు విద్యాబ్యాసం
శివానీలమ్మ మరియు బుగ్గారెడ్డి దంపతులకు ఐదవ సంతానంగా మార్గ శిర పౌర్ణమి 16 - 12 - 1967 వ సంవత్సరంలో నర్సయ్యగూడెం,పరిగి మండలం,రంగారెడ్డి జిల్లాలో జన్మించారు.తన పదకొండవ సంవత్సరానికే తండ్రి చనిపోగా,తల్లి ప్రోద్భలంతో ప్రాథమిక విద్యను అభ్యసించారు.తొమ్మిదవ తరగతిలోనే ప్రబోధ గీతంను,పదవ తరగతిలోనే సోమేశ్వర శతకాన్ని రచించారు.పండిత గోపదేవ శాస్త్రి వద్ద నాలుగు సంవత్సరాల పాటు న్యాయ,వైశేషిక,సాంఖ్య,యోగ,వేదాంత శాస్త్రములను,ఈశా,కేన,కఠోప,ముండక,మాండూక్య,ఐతరేయ,శ్వేతాశ్వతర,బృహదారణ్యకాది దశోపనిషత్తులను,మహర్షి దయానంద సరస్వతీకృత సమస్త వైదిక సాహిత్యాన్ని,బాగా అధ్యయనం చేసారు.పండిత గంగారాం వానప్రస్థి గారి వద్ద హిందీ భాషను,వేద సిద్ధతాలను అభ్యసించి,సంస్కృతంలో బి.ఏ విద్యను పూర్తి చేసారు.మనుధర్మ శాస్త్రమును తెనుగించి,పరిశోధించి ఎం.ఏ.ను పూర్తి చేసారు.మహర్షి దయానంద సరస్వతి ప్రతిపాదించిన విద్యా విధానం అనే అంశంపై రాష్ట్రీయ సంస్కృతి విద్యాపీఠం,తిరుపతిలో పరిశోధనా పత్రాలను సమర్పించి 2007 లో డాక్టరేట్ పట్టాను పొందారు.
చతుర్వేద సంహిత మరియు వేదభాష్యముల ముద్రణ
వేద ధర్మ ప్రచార ట్రస్టును ఏర్పాటు చేసి నాలుగు వేల పుటలతో బృహత్గ్రంధంగా చతుర్వేద సంహితను ఋషి,దేవతా,ఛందస్సు,స్వరసహితంగా,మంత్రానుక్రమణికలతో,విస్తృతమైన పీఠికతో ప్రప్రథమంగా నిర్మించి ఆంధ్రలోకానికి అందించ్చారు.బ్రహ్మశ్రీ పండిత మలహిరి సిద్ధాంతాచార్యుల వారి చేత అనువధింపబడిన వేద భాష్యముల ముద్రణా కార్యం మర్రి కృష్ణారెడ్డి సంపాదకత్వంలో పూర్తి అయ్యింది.తిరుమల తిరుపతి దేవస్థానం వారు పేపరుకు ఆర్థిక సహాయం అందించగా,యజుర్వేద,సామవేద,అధర్వణ వేద భాష్యములను ఆంధ్ర లోకానికి తెలుగు భాషలో అందించారు.ప్రస్తుతం ఋగ్వేదంను పూర్తిగా తెలుగు లోకానికి అందించే పనిలో వున్నారు .
వేదగిరి స్థాపన
ఆంధ్ర దేశంలో వేద ధర్మ ప్రచారం  కొరకు ఒక నిర్మాణ కేంద్రం అవసరం అని ఎంచి వేదగిరిపై వేదపీఠాన్ని స్థాపించి వేదం మందిరానికి శంకుస్థాపన చేశారు.
వేదగిరిపై చేయ సంకల్పించిన కార్యములు
వేదం మందిర నిర్మాణ
వేదం వేదాంగ విద్యాలయ స్థాపన
బృహత్ యజ్ఞ మందిర నిర్మాణం
వేదాను సంధాన కేంద్ర స్థాపన
ధ్యాన యోగ కేంద్ర స్థాపన
వాన ప్రస్త,సన్యాసం,వృద్ధ ఆశ్రమాలను నెలకొల్పుట.
వేద ధర్మ ప్రచార కేంద్ర స్థాపన
వేదం సాహిత్య నిర్మాణం
ఆధునిక విద్యతో పాటు గురుకుల పాఠశాల స్థాపన
గోశాల స్థాపన
ఆయుర్వేద ఔషధ నిర్మాణ కేంద్రం
వేదగిరిని సందర్శనీయ యాత్రా స్థలంగా తీర్చిదిద్దుట.
కట్ట కవిత
కట్ట కవిత మలిదశ తెలంగాణ ఉద్యమకారిణి, పాత్రికేయురాలు. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
కట్ట కవిత, వెంకటేశం భారతమ్మ దంపతులకు నల్గొండ జిల్లా, చిట్యాల లోని తాల్లయెల్లెంల గ్రామంలో జన్మించింది. గ్రామం నుంచి ఉన్నత విద్యను అభ్యసించిన అతి తక్కువ మంది మహిళల్లో కవిత ఒకరు. ప్రభుత్వ స్కూళ్లు, కాలేజీల్లోనే చదువు పూర్తి చేసింది. విద్యార్థిగా ఎస్‌.ఎఫ్‌.ఐ ఉద్యమంలో నల్లగొండ జిల్లా అధ్యక్ష బాధ్యతలు నిర్వహించింది.
2004లో జర్నలిజంలోకి ప్రవేశించింది. ప్రజాశక్తి పత్రిక ద్వారా మీడియాలోకి వచ్చి, 13 సంవత్సరాలుగా పలు పత్రికలు, టీవీ మీడియాల్లోనూ జర్నలిస్టుగా సేవలు పనిచేస్తుంది. ప్రతిభ ఉన్న మహిళలను ప్రపంచానికి పరిచయం చేసే ప్రయత్నం చేస్తూ, చాలామందిని వెలుగులోకి తెచ్చారు.
మలిదశ తెలంగాణ ఉద్యమంలో తెలంగాణ కోసం జర్నలిస్ట్‌గా విధులు నిర్వహిస్తూనే ప్రత్యక్ష పోరాటంలోనూ తన సత్తా చాటింది. తెలంగాణ ఉద్యమకారులను అణచివేస్తున్న సమయంలో ఎదురుతిరిగి పోరాడింది. తెలంగాణ సాధనే ధ్యేయంగా అనేక కథనాలు సైతం రాసింది.